cyanic-selkie/wikianc huggingface dataset:
ನವೀನ್ ಡಿ. ಪಡಿಲ್
ವೃತ್ತಿ
ಅವರು ಹಾಸ್ಯಮಯ ಪಾತ್ರಗಳಿಗಾಗಿ ಮುಖ್ಯವಾಗಿ ನಟಿಸುತ್ತಾರೆ.ದೇವದಾಸ್ ಕಾಪಿಕಾಡ್ ಮತ್ತು ಅರವಿಂದ್ ಬೋಲಾರ್  ಜೊತೆ ಸೇರಿ 'ಚಾ ಪರ್ಕ'ಎಂಬ ತುಳು ನಾಟಕ ತಂಡದ ಮೂಲಕ 1990 ಮತ್ತು 2000ರ ದಶಕದ ಆರಂಭದಲ್ಲಿ ತುಳು ಹಾಸ್ಯಮಯ ನಾಟಕಗಳಲ್ಲಿ ಕಾಣಿಸಿಕೊಂಡಿದ್ದಾರೆ.1993 ರ ಮಲಯಾಳಂ ಚಿತ್ರ ವಿದಿಯನ್ ಚಿತ್ರದಲ್ಲಿ ತಮ್ಮ ಮೊದಲ ಚಲನಚಿತ್ರ ವಿರಾಮವನ್ನು ಪಡೆದರು, ಇದನ್ನು ಹಿರಿಯ ನಿರ್ದೇಶಕ ಅಡೂರ್ ಗೋಪಾಲಕೃಷ್ಣನ್ ನಿರ್ದೇಶಿಸಿದ್ದಾರೆ. 2000 ರ ದಶಕದ ಅಂತ್ಯದಲ್ಲಿ, ಅವರ ರಂಗಭೂಮಿಯ ವೃತ್ತಿಜೀವನದ ಜೊತೆಗೆ, ಪ್ರಾಥಮಿಕವಾಗಿ ತುಳು ಚಲನಚಿತ್ರರಂಗದಲ್ಲಿ  ವೃತ್ತಿಜೀವನವನ್ನು ಪ್ರಾರಂಭಿಸಿದರು. ನಂತರ ಕಲರ್ಸ್ ಕನ್ನಡ ವಾಹಿನಿಯಲ್ಲಿ ವಾರಾಂತ್ಯದಲ್ಲಿ ಪ್ರಸಾರವಾಗುವ ಸೃಜನ್ ಲೋಕೇಶ್ ನೇತೃತ್ವದ 'ಮಜಾ ಟಾಕಿಸ್' ಹಾಸ್ಯ ಕಾರ್ಯಕ್ರಮದ ಪ್ರದಾನ ಪಾತ್ರದಲ್ಲಿ (ಗುಂಡು ಮಾಮ) ಕಾಣಿಸಿಕೊಂಡರು.
ಬಾಹ್ಯ ಕೊಂಡಿಗಳು
ವರ್ಗ:ಸಿನಿಮಾ ತಾರೆಗಳು ವರ್ಗ:ರಂಗಭೂಮಿ ಕಲಾವಿದರು ವರ್ಗ:ತುಳು ಚಲನಚಿತ್ರ ನಟರು
ಲಖುಡಿಯಾರ್ ಗುಹೆಗಳು
right|270x270px
ಲಖುಡಿಯಾರ್ ಗುಹೆಗಳು ಉತ್ತರಾಖಂಡ ರಾಜ್ಯದ ಅಲ್ಮೋರಾ ಜಿಲ್ಲೆಯ ಸುಯಾಲ್ ನದಿಯ ದಡದಲ್ಲಿರುವ ಬರೇಛೀನಾ ಗ್ರಾಮದಲ್ಲಿ ಸ್ಥಿತವಾಗಿವೆ. ಗುಹೆಗಳ ಗೋಡೆಗಳ ಮೇಲೆ ಪ್ರಾಣಿಗಳು, ಮಾನವರು ಮತ್ತು ಟೆಕ್ಟಿಫಾರ್ಮ್‌ಗಳನ್ನು ಚಿತ್ರಿಸುವ ವರ್ಣಚಿತ್ರಗಳಿವೆ. ಇವುಗಳನ್ನು ಕಪ್ಪು, ಕೆಂಪು ಮತ್ತು ಬಿಳಿ ಬಣ್ಣಗಳಲ್ಲಿ ಬೆರಳುಗಳಿಂದ ರಚಿಸಲಾಗಿದೆ. ಗುಹೆಗಳು ಐತಿಹಾಸಿಕವಾಗಿ ಮಹತ್ವದ ತಾಣವಾಗಿವೆ.
ಲಖುಡಿಯಾರ್ ಒಂದು ಬಂಡೆ ಆಶ್ರಯವಾಗಿದ್ದು ಉಗ್ರ ಹವಾಮಾನದಿಂದ ಆರಂಭಿಕ ಮನುಷ್ಯನನ್ನು ರಕ್ಷಿಸುವ ಒಂದು ಪಾರುಮಾಡುವ ತಾಣವಾಗಿತ್ತು. ಲಖುಡಿಯಾರ್ ಎಂದರೆ 'ಒಂದು ಲಕ್ಷ ಗುಹೆಗಳು'. ಈ ಗೋಡೆಗಳು ಆರಂಭಿಕ ಮನುಷ್ಯನ ಜೀವನ ಮತ್ತು ಸುತ್ತಮುತ್ತಲಿನ ಪ್ರದೇಶಗಳನ್ನು ಚಿತ್ರಿಸುತ್ತವೆ.
ವರ್ಣಚಿತ್ರಗಳು ಹೆಚ್ಚಾಗಿ ಜನರು, ಪ್ರಾಣಿಗಳು ಮತ್ತು ಆರಂಭಿಕ ಮನುಷ್ಯ ಬಳಸುತ್ತಿದ್ದ ಆಯುಧಗಳ ರೇಖಾಚಿತ್ರಗಳಾಗಿವೆ. ಗೋಡೆಯ ಒಂದು ಬದಿಯಲ್ಲಿ ಒಂದು ಕಡೆ 34 ಜನರ ಗುಂಪಿನಲ್ಲಿ ಸಾಮೂಹಿಕ ನೃತ್ಯವನ್ನು ಪ್ರದರ್ಶಿಸುತ್ತಿರುವ ಜನರು ಮತ್ತು ಇನ್ನೊಂದು ಕಡೆ 28 ಜನರಿರುವ ವರ್ಣಚಿತ್ರವಿದೆ. ಈ ಚಿತ್ರವು ಬಟ್ಟೆ ಮತ್ತು ಸಾಕು ಪ್ರಾಣಿಗಳನ್ನು ಸಹ ಚಿತ್ರಿಸಿದೆ ಮತ್ತು ಪ್ರಾಗೈತಿಹಾಸಿಕ ಹಳ್ಳಿಯಲ್ಲಿನ ಜೀವನವನ್ನು ಪ್ರತಿನಿಧಿಸುತ್ತದೆ ಎಂದು ನಂಬಲಾಗಿದೆ. ಎರಡು ಚಿತ್ರಿಸಲ್ಪಟ್ಟ ಬಂಡೆ ಸೂರುಗಳು ಪ್ರಾಣಿಗಳು ಮತ್ತು ಮನುಷ್ಯರ ವರ್ಣಚಿತ್ರಗಳನ್ನು ಬಹಿರಂಗಪಡಿಸುತ್ತವೆ. ಇವನ್ನು ಕಪ್ಪು, ಕೆಂಪು ಮತ್ತು ಬಿಳಿ ಬಣ್ಣಗಳಲ್ಲಿ ಬೆರಳಿನಿಂದ ಚಿತ್ರಿಸಲಾಗಿದೆ.
ಉಲ್ಲೇಖಗಳು
ವರ್ಗ:ಉತ್ತರಾಖಂಡ ವರ್ಗ:ಗುಹೆಗಳು
ದೈತ್ಯ ಗ್ರಹ
{{ಚುಟುಕು} ಒಂದು ದೈತ್ಯ ಗ್ರಹ ಎಂದರೆ ಬೃಹತ್ ಗ್ರಹ. ಗುರು, ಶನಿ, ಯುರೇನಸ್ ಮತ್ತು ನೆಪ್ಚೂನ್ ಸೌರವ್ಯೂಹದಲ್ಲಿರುವ ನಾಲ್ಕು ದೈತ್ಯ ಗ್ರಹಗಳು. ಅನೇಕ ಸೌರವ್ಯೂಹದ ದೈತ್ಯ ಗ್ರಹಗಳು ಇತರ ನಕ್ಷತ್ರಗಳನ್ನು ಪರಿಭ್ರಮಿಸುವುದನ್ನುಗುರುತಿಸಲಾಗಿದೆ.ದೈತ್ಯ ಗ್ರಹಗಳು ಕೆಲವೊಮ್ಮೆ ಗುರುಗ್ರಹದ ಗ್ರಹಗಳು ಎಂದು ಕರೆಯಲಾಗುತ್ತದೆ, ಗುರು ನಂತರ. ಅದನ್ನು ಕೆಲವೊಮ್ಮೆ ಅನಿಲ ದೈತ್ಯ ಎಂದು ಕರೆಯಲಾಗುತ್ತದೆ.ಪ್ರಧಾನ ಘಟಕಗಳನ್ನು ,
ಆನಂದಿ ಸದಾಶಿವರಾವ್
ಶ್ರೀಮತಿ ಆನಂದಿ ಸದಾಶಿವರಾವ್ ಮಂಗಳೂರಿನ ಹಿರಿಯ ಲೇಖಕಿ. ಕನ್ನಡ ಮತ್ತು ಆಂಗ್ಲಭಾ‍‍‍ಷೆಗಳಲ್ಲಿ ಸಾಹಿತ್ಯವನ್ನು ರಚಿಸುವ ಪರಿಣಿತಿ ಹೊಂದಿದ್ದರೂ ಕನ್ನಡ ಭಾಷೆಗೇ ಮೊದಲ ಪ್ರಾಶಸ್ತ್ಯ ನೀಡಿದ್ದಾರೆ.
ಬಾಲ್ಯ ಜೀವನ
ಆನಂದಿಯವರದ್ದು ಸುಸಂಸ್ಕೃತ ಹಿನ್ನೆಲೆಯ ಬ್ರಾಹ್ಮಣ ಕುಟುಂಬ. ಇವರ ತಂದೆ-ನರ್ಸಪ್ಪಯ್ಯ, ತಾಯಿ-ಕಾವೇರಿ ಬಾಯಿ. ನರ್ಸಪ್ಪಯ್ಯನವರು ಮಂಗಳೂರಿನಲ್ಲಿ ನ್ಯಾಯವಾದಿಯಾಗಿದ್ದರು. ತಾಯಿ ಗೃಹಿಣಿ. ಈ ದಂಪತಿಗಳಿಗೆ ಐದು ಮಕ್ಕಳು. ಇವರಲ್ಲಿ ಆನಂದಿಯವರು ಮೊದಲ ಮಗಳು. ಇವರು ೧೯೨೯ನೇ ಜನವರಿ ೨೦ರಂದು ಜನಿಸಿದರು. ನಂತರ ಕ್ರಮವಾಗಿ ನಾರಾಯಣ, ಶಿವ, ಸೀತಾರಾಮ ಹಾಗೂ ಕಮಲಿನಿ ಎಂಬ ಮಕ್ಕಳು ಜನಿಸಿದರು. ಆನಂದಿಯವರು ತಮ್ಮ ಒಡಹುಟ್ಟಿದವರೊಡನೆ ಕಾಂತಾವರದಲ್ಲಿದ್ದ ಅಜ್ಜಿಯ ಮನೆಯಲ್ಲಿ ಬೆಳೆದರು. ಕಾಂತಾವರದ ವಾತಾವರಣವು ಈ ಮಕ್ಕಳಿಗೆ ಬಹಳ ಇಷ್ಟವಾಗಿತ್ತು.
ವಿದ್ಯಾಭ್ಯಾಸ
ಆನಂದಿಯವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮಂಗಳೂರಿನ ಬೆಸೆಂಟ್ ಬಾಲಿಕಾ ಪಾಠಶಾಲೆಯಲ್ಲಿ ಪಡೆದರು.ಮುಂದೆ ಇಂಟರ್ ಮೀಡಿಯೆಟ್ ವ್ಯಾಸಂಗಕ್ಕಾಗಿ ಮಂಗಳೂರಿನ ಸೈಂಟ್ ಆಗ್ನೆಸ್ ಕಾಲೇಜಿಗೆ ಸೇರಿದರು. ಪ್ರಾಥಮಿಕ ಶಾಲೆಯಲ್ಲಿದ್ದಾಗಲೇ ಸಣ್ಣ ಸಣ್ಣ ಕಥೆ-ಕವನಗಳನ್ನು ಬರೆಯುತ್ತಿದ್ದರು. ಕಾಲೇಜಿನಲ್ಲಿದ್ದಾಗ ಇವರ ಗುರುಗಳಾದ ಖ್ಯಾತ ಕವಿ ಶ್ರೀ ಕಡೆಂಗೋಡ್ಲು ಶಂಕರಭಟ್ಟ ರ ಪ್ರೋತ್ಸಾಹ,ಪ್ರಭಾವಗಳಿಂದ ಆನಂದಿಯವರಲ್ಲಿದ್ದ ಸಾಹಿತ್ಯಾಸಕ್ತಿ ಮತ್ತಷ್ಟೂ ವೃಧ್ಧಿಯಾಯಿತು.
ವೈವಾಹಿಕ ಜೀವನ
೧೯೪೭ರಲ್ಲಿ ತಮ್ಮ ಕಾಲೇಜು ವಿದ್ಯಾಭ್ಯಾಸ ಮುಗಿಸಿದ ಕೂಡಲೇ ಆನಂದಿಯವರಿಗೆ ಕಂಕಣಬಲ ಕೂಡಿ ಬಂದಿತು. ೧೯೪೭ರಲ್ಲಿ ಮಂಗಳೂರಿನ ಖ್ಯಾತ ನ್ಯಾಯವಾದಿ ಸದಾಶಿವರಾವ್ ಎಂಬವರೊಡನೆ ಆನಂದಿಯವರ ವಿವಾಹವು ನೆರವೇರಿತು. ಸದಾಶಿವರಾಯರು ಸರಳ ಮನಸ್ಕರು, ಸುಸಂಸ್ಕೃತರು, ನ್ಯಾಯವಾದಿಯಷ್ಟೇ ಅಲ್ಲದೆ ಸಾಹಿತ್ಯ ಪ್ರೇಮಿ, ಸಂಗೀತ ಪ್ರಿಯರೂ ಆಗಿದ್ದರು. ಬರಹಗಾರ್ತಿಯಾಗಿದ್ದ ತಮ್ಮ ಪತ್ನಿಗೆ ತುಂಬು ಸಹಕಾರ ಹಾಗೂ ಪ್ರೋತ್ಸಾಹ ನೀಡುತ್ತಿದ್ದುದರಿಂದ ಆನಂದಿಯವರ ಸಾಹಿತ್ಯ ಕೃಷಿ ಯಾವುದೇ ತೊಂದರೆಯಿಲ್ಲದೆ ಬೆಳೆಯತೊಡಗಿತು. ಆದರೆ ಅನಿರೀಕ್ಷಿತವಾಗಿ ಸದಾಶಿವರಾಯರು ಹೃದ್ರೋಗಕ್ಕೆ ತುತ್ತಾದಾಗ ಕ್ರಮೇಣ ಆನಂದಿಯವರಲ್ಲೂ ಉತ್ಸಾಹ, ಲವಲವಿಕೆ ಕದಿಮೆಯಾಗಿ ಬರವಣಿಗೆಯ ಆಸಕ್ತಿ ಕಡಿಮೆಯಾಯಿತು. ನಂತರ ಅವರು ಸಾಮಾಜಿಕ ಸೇವೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.
ಕನ್ನಡ ಸಾಹಿತ್ಯ ಕೃಷಿ
ಆನಂದಿ ಸದಾಶಿವರಾಯರ ಮೊದಲ ಕಥೆ'ಗೆದ್ದವರು ಯಾರು?' 'ಉಷಾ' ಪತ್ರಿಕೆಯಲ್ಲಿ ಪ್ರಕಟವಾಗಿತ್ತು. ಅದೀಗ ಲಭ್ಯವಿಲ್ಲ. ಆ ಬಳಿಕ ಅವರ ನೂರಾರು ಕಥೆಗಳು ಕರ್ಮವೀರ, ಪ್ರಜಾಮೃತ, ನವಯುಗ ಅಲ್ಲದೇ ಇನ್ನೂ ಹಲವಾರು ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ.
ಸನ್ಮಾನ
ಲೇಡೀಸ್ ಸೋಷಿಯಲ್ ಲೀಗ್, ಭಾರತ್ ಸ್ಕೌಟ್ಸ್ ಮತ್ತು ಗೈಡ್ಸ್, ಕಾಂತಾವರ ಕನ್ನಡ ಸಂಘ, ಕರಾವಳಿ ಲೇಖಕಿಯರ ವಾಚಕಿಯರ ಸಂಘ, ಮಹಿಳಾ ಸಭಾ, ಸಮತಾ, ರೋಟರಿ ‍ಕ್ಲಬ್, ಅಖಿಲ ಕರ್ನಾಟಕ ಲೇಖಕಿಯರ ಸಮ್ಮೇಳನ, ಬೆಂಗಳೂರು-ಈ ಎಲ್ಲಾ ಕಡೆಗಳಲ್ಲಿಯೂ ಇವರು ಸನ್ಮಾನವನ್ನು ಸ್ವೀಕರಿಸಿದ್ದಾರೆ.
ಸಮಾಜಸೇವೆ
ಆನಂದಿಯವರು ಭಗಿನಿ ಸಮಾಜ, ಈಶ್ವರಾನಂದ ಸೇವಾಶ್ರಮ, ಗಿಲ್ಡ್ ಆಫ್ ಸರ್ವಿಸ್, ಜನತಾ ಬಜಾರ್ ಇತ್ಯಾದಿ ಹತ್ತು ಹಲವಾರು ಸಂಸ್ಥೆಗಳ ವಿವಿಧ ಪದಾಧಿಕಾರಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಅನಾಥ ಮಕ್ಕಳಿಗಾಗಿ, ಮಹಿಳಾ ಶೈಕ್ಷಣಿಕ ಅಬಿವೃಧ್ಧಿಗಾಗಿ ಶ್ರಮಿಸಿದ್ದಾರೆ. ಸರಳ ಸ್ವಭಾವ, ನಿರಾಡಂಬರ ವ್ಯಕ್ತಿತ್ವದ ಆನಂದಿಯವರು ಉತ್ತಮ ವಾಗ್ಮಿಯಾಗಿದ್ದರು. ಒಟ್ಟಿನಲ್ಲಿ ಆನಂದಿ ಸದಾಶಿವರಾಯ ರು ಒಬ್ಬ ಗೃಹಿಣಿ, ಲೇಖಕಿ ಹಾಗೂ ಸಮಾಜ ಸೇವಕಿಯಾಗಿದ್ದರು.
ಉಲ್ಲೇಖ
<References/>
ವರ್ಗ:ಲೇಖಕಿಯರು ವರ್ಗ:ಕನ್ನಡ ಲೇಖಕಿಯರು ವರ್ಗ:ಮಹಿಳಾ ಲೇಖಕಿಯರು
ಯೂಫೋರ್ಬಿಯೇಸೀ
ಯೂಫೋರ್ಬಿಯೇಸೀ ನೆಲ್ಲಿ, ಹರಳು, ಕೋಲುಕಳ್ಳಿ, ರಬ್ಬರ್‌ಮರ, ಮರಗೆಣಸು, ಕ್ರೋಟನ್ ಮುಂತಾದ ಸುಮಾರು 220 ಜಾತಿ ಮತ್ತು 400 ಪ್ರಭೇದಗಳನ್ನು ಒಳಗೊಂಡ ಒಂದು ವಿಶಿಷ್ಟ ಸಸ್ಯ ಕುಟುಂಬ. ಇದಕ್ಕೆ ಸೇರಿದ ಸಸ್ಯಪ್ರಭೇದಗಳು ಶೀತವಲಯಗಳನ್ನು ಬಿಟ್ಟು ಪ್ರಪಂಚದ ಉಳಿದೆಲ್ಲ ಭಾಗಗಳಲ್ಲೂ ಸ್ವಾಭಾವಿಕವಾಗಿ ಬೆಳೆಯುವುವು. ಕೆಲವು ಮರುಭೂಮಿ ಸಸ್ಯಗಳಾದರೆ, ಇನ್ನು ಕೆಲವು ಜೌಗುಪ್ರದೇಶಗಳಲ್ಲೂ ಮತ್ತೆ ಕೆಲವು ಇಂಡೋ-ಮಲೇಷ್ಯ ಪ್ರದೇಶದ ಕಾಡುಗಳಲ್ಲೂ ಕಾಣದೊರೆಯುವುವು. ಮರಗೆಣಸು (ಮ್ಯಾನಿಹಟ್ ಎಸ್ಕುಲೆಂಟ್), ರಬ್ಬರ್ ಮರ (ಹೀವಿಯ ಬ್ರಸಿಲಿಯೆಸ್ಸಿಸ್), ಹರಳು (ರಿಸಿನಸ್ ಕಮ್ಯೂನಿಸ್), ಸಾಬೂನು ಮರ (ಸೇಪಿಯಮ್ ಇನಸ್ಟೆಗ್ನೆ) ಮುಂತಾದವು ಆರ್ಥಿಕವಾಗಿ ಉಪಯುಕ್ತವಾಗಿರುವುದರಿಂದ ಕ್ರೋಟನ್ ಮುಂತಾದ ಅಲಂಕಾರ ದೃಷ್ಟಿಯಿಂದ ಮಹತ್ತ್ವದವಾಗಿರುವುದರಿಂದ ಇಂಥವನ್ನು ದೊಡ್ಡ ಪ್ರಮಾಣದಲ್ಲಿ ಬೆಳೆಯುವುದಿದೆ.
ಈ ಕುಟುಂಬದ ಸಸ್ಯಗಳು ಮರಗಳ ರೂಪವಾದರೆ ಇನ್ನೂ ಕೆಲವು ಪೊದೆಗಳು ಮತ್ತೆ ಕೆಲವು ಮೂಲಿಕೆ ರೂಪದವು. ಸಣ್ಣ ತುರಚಿ ಮುಂತಾದವು (ಟ್ರೇಜಿಯ ಹಿಸ್ಪಿಡ) ಬಳ್ಳಿರೂಪದ ಗಿಡಗಳು. ಹಾಗೆಯೇ ಒಂದೇ ಜಾತಿಗೆ ಸೇರಿದ ಗಿಡಗಳು ಕೂಡ ವಿವಿಧ ರೂಪದವಾಗಿರುವುದುಂಟು. ಉದಾಹರಣೆಗೆ ನೆಲ್ಲಿಜಾತಿಯಲ್ಲಿ (ಫಿಲ್ಯಾಂತಸ್) ಕೆಲವು ಮರಗಳು (ಫಿ.ಅಸಿಡಸ್) ಇನ್ನು ಕೆಲವು ಮೂಲಿಕೆಗಳು (ಫಿ. ಫ್ರಾಟೆರ್ನಸ್). ಅಂತೆಯೇ ಯೂಫೋರ್ಬಿಯ ಜಾತಿಯ ತಿರುಕಳ್ಳಿ ಪ್ರಭೇದ ಪೊದೆರೂಪದ ಕಳ್ಳಿಗಿಡವಾದರೆ ಹಿರ್ಟ್ ಪ್ರಭೇದ ಪುಟ್ಟಮೂಲಿಕೆ ರೂಪದ್ದು.
ಲಕ್ಷಣಗಳು
ಬಾಹ್ಯರೂಪ ಏನೇ ಇರಲಿ ಸಾಮಾನ್ಯವಾಗಿ ಈ ಕುಟುಂಬದ ಎಲ್ಲ ಬಗೆಗಳಲ್ಲೂ ಒಂದು ರೀತಿಯ ಹಾಲಿನಂಥ ಲೇಟಕ್ಸ್ ಎಂಬ ರಸ ಇರುತ್ತದೆ. ಇದು ಈ ಕುಟುಂಬದ ಪ್ರಧಾನ ಲಕ್ಷಣಗಳಲ್ಲೊಂದು. ಹಾಗೆಯೇ ಎಲ್ಲ ಸದಸ್ಯ ಗಿಡಗಳಲ್ಲೂ ಕಂಡುಬರುವ ಲಕ್ಷಣ ಎಂದರೆ ಹೂಗಳು ಏಕಲಿಂಗಿಗಳಾಗಿರುವುದು. ಈ ಕುಟುಂಬದ ಇತರ ಲಕ್ಷಣ ಎಂದರೆ ಸರಳರೀತಿಯ ಎಲೆಗಳು. ಕೆಲವು ಪ್ರಭೇದಗಳಲ್ಲಿ ಗೊಂಚಲು ಸಯೇತಿಯಮ್ ಎಂಬ ವಿಶಿಷ್ಟ ಬಗೆಯದಾಗಿರುವುದು (ಉದಾ: ಯೂಫೋರ್ಬಿಯ). ಹೆಣ್ಣು ಮತ್ತು ಗಂಡು ಹೂಗಳು ಬೇರೆ ಬೇರೆ ಸಸ್ಯಗಳಲ್ಲಿ ಇರಬಹುದು. ಇಲ್ಲವೇ ಒಂದೇ ಸಸ್ಯದಲ್ಲಿರಬಹುದು. ಫಲ ಸಂಪುಟ ಮಾದರಿಯದಾಗಿರಬಹುದು, ಬೀಜಗಳು ಭ್ರೂಣಾಕಾರಯುಕ್ತವಾಗಿರುವುದು.
ಉಪಯೋಗಗಳು
ಈ ಕುಟುಂಬದ ಹಲವು ಪ್ರಭೇದಗಳು ಮನುಷ್ಯನಿಗೆ ಉಪಯುಕ್ತವಾಗಿವೆ ಎಂಬುದು ವೇದ್ಯ. ಮಹತ್ತ್ವದ ಇನ್ನು ಕೆಲವು ಬಗೆಗಳು ಇಂತಿವೆ :  ಕ್ರೋಟನ್ ಟಿಗ್ಲಿಯಮ್ (ಜಾಪಾಳ), ಅಕ್ಯಾಲಿಫಿ ಇಂಡಿಕ (ಕುಪ್ಪಿಗಿಡ), ಮ್ಯಾಲೋಟಸ್ ಫಿಲಿಪೆನ್ಸಿಸ್ (ಕುಂಕುಮದ ಮರ), ಮಕರಂಗ ಇಂಡಿಕ (ಬೆಟ್ಟದಾವರೆ), ಜಟ್ರೋಫ ಕರ್ಕಾಸ್ (ತುರುಕು ಹರಳು) ಇತ್ಯಾದಿ.
ದಕ್ಷಿಣ ಅಮೆರಿಕದಲ್ಲಿ ಟಾಕ್ಸಿಕೊಡೆಂಡ್ರಾನ್ ಎಂಬ ಜಾತಿಯ ವಿಷಪೂರಿತ ಪ್ರಭೇದಗಳು ಬೆಳೆಯುತ್ತಿದ್ದು ಇವುಗಳ ವಿಷವನ್ನು ಅಲ್ಲಿನ ಮೂಲನಿವಾಸಿಗಳು ಬಾಣದ ತುದಿಗೆ ಸವರಿ ಮಾರಕಾಸ್ತ್ರಗಳನ್ನಾಗಿ ಬಳಸುತ್ತಾರೆ.
ಹೊರಗಿನ ಕೊಂಡಿಗಳು
ವರ್ಗ:ಸಸ್ಯ ಕುಟುಂಬಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉತ್ತರಪ್ರದೇಶ ವಿಧಾನಸಭೆ
ಸ್ವಾತಂತ್ರ್ಯಪೂರ್ವ
ಸಂಯುಕ್ತ ಪ್ರಾಂತಗಳ (ಉತ್ತರಪ್ರದೇಶ) ವಿಧಾನ ಸಭಾ ಭಾರತ ಸರ್ಕಾರದ ಕಾಯಿದೆ  1935 ರ ಕಾಯಿದೆಯಡಿ ಅಸೆಂಬ್ಲಿಯ ಕಾಯಿದೆ ಅನುಗುಣವಾಗಿ ಏಪ್ರಿಲ್ 1 1937 ರಂದು ಮೊದಲ ಬಾರಿಗೆ ರಚನೆಯಾಯಿತು. ಸದಸ್ಯರು  228 ಮತ್ತು ಅದರ ಅವಧಿಯ ಐದು ವರ್ಷ. ಪುರುಷೋತ್ತಮ್ ದಾಸ್ ಟಂಡನ್ ಮತ್ತು ಅಬ್ದುಲ್ ಹಕೀಮ್ 31 ಜುಲೈ 1937 ಕ್ರಮವಾಗಿ ಸ್ಪೀಕರ್ ಮತ್ತು ಉಪ ಸ್ಪೀಕರ್ ಆಯ್ಕೆಯಾಗಿದ್ದರು
ಸ್ವಾತಂತ್ರ್ಯಾನಂತರದ
ಸ್ವಾತಂತ್ರ್ಯ ನಂತರ ದಿ.3 ರ ನವೆಂಬರ್ 1947 ಮೇಲೆ ಮೊದಲ ಬಾರಿಗೆ ಸೇರಿತು. ವಿಧಾನಸಭೆಯ 4 ನವೆಂಬರ್ 1947 ರಂದು ತನ್ನ ಸಭೆಯಲ್ಲಿ ವಿಧಾನಸಭೆಯ ಎಲ್ಲಾ ನಡೆವಳಿಕೆಗಳಿಗೆ  ಹಿಂದಿ ಬಳಕೆ ಮಾಡಲು ತೀರ್ಮಾನಿಸಿತು. ಶಾಸನ ಸಭೆಯ ಎಲ್ಲಾ ನೆಡಾವಳಿ ಮತ್ತು ವಾದವಿವಾದಗಳ ವ್ಯವಹಾರಕ್ಕೆ ಹಿಂದಿ ಬಳಕೆ ಮಾಡಲು ಒಂದು ನಿರ್ಣಯವನ್ನು ತೆಗೆದುಕೊಂಡಿತು ಮತ್ತು ಅದೇ ರೀತಿ  ನಂತರ ಶಾಸನ ಸಭೆಯ ಎಲ್ಲಾ ನೆಡಾವಳಿಗಳನ್ನು    ಹಿಂದಿಯಲ್ಲಿ  ನಿರ್ವಹಿಸಲಾಗುತ್ತದೆ ಫೆಬ್ರವರಿ 1948 25 ರಂದು ಅಸೆಂಬ್ಲಿ ಅಲಹಾಬಾದ್ ನಲ್ಲಿರವ ನ್ಯಾಯ ನಿರ್ವಹಣೆ ಹೈಕೋರ್ಟ್ ಹಾಗೂ ಅಯೋಧ್ಯೆಯ ಮುಖ್ಯ ಕೋರ್ಟ್ ಗಳನ್ನು ಒಂದಾಗಿ  ಸಂಯೋಜಿಸಲ್ಪಟ್ಟಿತು ಅಸೆಂಬ್ಲಿ ಯಲ್ಲಿ ಗವರ್ನರ್ ಜನರಲ್ ಗೆ ಈ ಬಗ್ಗೆ  ಕೋರಿಕೆಯ ಸಲ್ಲಿಸಲು ನಿರ್ಧಾರ ಮಾಡಿತು.
ಯು ಪಿ ರಾಜ್ಯದ ವಿಧಾನಸಭೆ :2007 ಮತ್ತು 2012
==
ಉಲ್ಲೇಖ
. ವರ್ಗ:ಭಾರತ ವರ್ಗ:ಚುನಾವಣೆ . ವರ್ಗ:ಉತ್ತರ ಪ್ರದೇಶ
ಶಿವಣಗಿ
ಶಿವಣಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.ಆದಿದೇವತಾ ಶ್ರೀ ಹಾಲುಮರಡಿಸಿದ್ದೇಶ್ವರ ದೇವಾಲಯ ಶಿವಣಗಿ ಗ್ರಾಮವು ಬಸವಾದಿ ಶರಣರಲ್ಲಿ ಒಬ್ಬರಾದ ನೂಲಿಯ ಚಂದಯ್ಯ ನವರ ಜನ್ಮಸ್ಥಳವಾಗಿದೆ.
ಭೌಗೋಳಿಕ ವಿವರ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ(2011) ಸುಮಾರು 6553 ಇದೆ. ಅದರಲ್ಲಿ 3349 ಪುರುಷರು ಮತ್ತು 3204 ಮಹಿಳೆಯರು ಇದ್ದಾರೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ. ಆಗಿನ ಕಾಲದಲ್ಲಿ ಮತ್ತು ಈಗಲು ಸಹ ವಿಜಯಪುರ,ಸಿಂದಗ,ಬಾಗೇವಾಡಿ,ಇಂಡಿ ಮಾರುಕಟ್ಟೆ‌ಯಲ್ಲಿ ಹೇಚ್ಚು ಬೆಡಿಕೆ ಶಿವಣಗಿ ಮಾವಿನಹಣ್ಣಿಗೆ ಇದೇ
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ದೇವಾಲಯಗಳು
ಶ್ರೀ ಹೇಮರೆಡ್ಡಿ ಮಲ್ಲಮ್ಮ ದೇವಾಲಯ,ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ, ಶ್ರೀ ಹುಡೇದಲಕ್ಷ್ಮಿ ದೇವಾಲಯ, ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಮರಡಿಸಿದ್ದೇಶ್ವರ ದೇವಾಲಯ ,ಶ್ರೀ ಅಮೊಘಸಿದ್ದೆಶ್ವರ ದೇವಾಲಯ ,ಭೊಗಲಿಂಗೆಶ್ವರ ದೇವಾಲಯ ,ಶ್ರೀ ಪಾಂಡುರಂಗ ದೇವಾಲಯ, ಹಾಗೂ ಶ್ರೀ ಹಣಮಂತ ದೇವಾಲಯ ಅಂಬಿಗರ ಚೌಡಯ್ಯ ದೇವಾಲಯಗಳನ್ನು  ಮರಗಮ್ಮ ದೇವಾಲಯ ಕುಚನೂರು ಮಹಾರಾಜರ ದೇವಾಲಯ ನಿರ್ಮಿಸಿದ್ದಾರೆ. ಗ್ರಾಮದ ಉತ್ತರ ದಿಕ್ಕಿನಲ್ಲಿ ರಾಮತಿರ್ಥ ದೇವಾಲಯವಿದೆ
ಮಸೀದಿಗಳು
ಮುಸ್ಲಿಂ ಸಮುದಾಯದ ದಾವಲ ಮಲ್ಲೀಕ ದರ್ಗಾ ಜಾನೆಬಾಷಾ ದರ್ಗಾ ,ಯಮನೂರ ದರ್ಗಾ ಹಾಗೂ ಮಸೀದಗಳು ಇವೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇರುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ ಹಾಗೂ ನಿರೂದ್ಯೋಗವು ಕಂಡುಬರುತ್ತದೆ.
ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಹಬ್ಬಗಳು
ಪ್ರತಿವರ್ಷ  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಮತ್ತು ನಾಗಠಾಣ ವಿಧಾನಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜ್ಜರಗಿ
ಬಿಜ್ಜರಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 32' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 8073 ಇದೆ. ಅದರಲ್ಲಿ 4218 ಪುರುಷರು ಮತ್ತು 3855 ಮಹಿಳೆಯರು ಇದ್ದಾರೆ.
ಹವಾಮಾನ
ಬೇಸಿಗೆಕಾಲ - ಚಳಿಗಾಲದಲ್ಲಿ ಹವಾಗುಣವು ಹಿತಕರವಾಗಿದ್ದು, ಸಾಧಾರಣ ಪ್ರಮಾಣದ ಮಳೆಯಾಗುತ್ತದೆ. ಬೇಸಿಗೆಯಲ್ಲಿ ಅತಿ ಹೆಚ್ಚು ಉಷ್ಣತೆ ಅಂದರೆ 42 °C ವರೆಗೆ(ಎಪ್ರೀಲನಲ್ಲಿ), ಅತೀ ಕಡಿಮೆ ಅಂದರೆ 9 °C ಸೆಲ್ಸಿಯಸವರೆಗೆ (ಡಿಸೆಂಬರನಲ್ಲಿ) ಉಷ್ಣತೆ ದಾಖಲಾಗಿದೆ.
ಆಹಾರ
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ಗಾಂಧಿ ಟೋಪಿ ಅಥವಾ ಬಿಳಿ/ರೇಷ್ಮೆ ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆಯರು ಇಲಕಲ್ಲ ಸೀರೆಯನ್ನು ಧರಿಸುತ್ತಾರೆ.
ಕಲೆ
ಲಾವಣಿ ಪದ, ಡೊಳ್ಳಿನ ಪದ, ಗೀಗೀ ಪದ, ಹಂತಿ ಪದ, ಜಾನಪದ, ಡೊಳ್ಳು ಕುಣಿತ, ಕರಡಿ ಮಜಲು, ಮೊಹರಮ ಹೆಜ್ಜೆ ಕುಣಿತ, ಹರಿ ಭಜನೆ ಮತ್ತು ಶಿವ ಭಜನೆ ಇತ್ಯಾದಿ ಗ್ರಾಮದ ಕಲೆಯಾಗಿದೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ ಧರ್ಮದ ಜನರಿದ್ದಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ಆಡು(ಮೇಕೆ) ಸಾಕಾಣಿಕೆ ಮತ್ತು ಕುರಿ ಸಾಕಾಣಿಕೆ ಉಪಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ ಮತ್ತು ಕೋಗಿಲೆ ಇತ್ಯಾದಿ.
ಆರ್ಥಿಕತೆ
ಗ್ರಾಮದ ಆರ್ಥಿಕ ಪರಿಸ್ಥಿತಿ ಮಧ್ಯಮ ತರಗತಿಯಲ್ಲಿದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ ಸುಮಾರು 75%. ಅದರಲ್ಲಿ 85% ಪುರುಷರು ಹಾಗೂ 68% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಉತ್ಪಾದಕ ಸಹಕಾರಿ ಸಂಘ
ಗ್ರಾಮದಲ್ಲಿ ಉತ್ಪಾದಕ ಸಹಕಾರಿ ಸಂಘವಿದೆ.
ಉಚಿತ ಪ್ರಸಾದನಿಲಯ
ಗ್ರಾಮದಲ್ಲಿ ಉಚಿತ ಪ್ರಸಾದನಿಲಯವಿದೆ.
ದೂರವಾಣಿ ವಿನಿಮಯ ಕೇಂದ್ರ
ಗ್ರಾಮದಲ್ಲಿ ದೂರವಾಣಿ ವಿನಿಮಯ ಕೇಂದ್ರವಿದೆ.
ಉಲ್ಲೇಖಗಳು
ವರ್ಗ:ವಿಜಯಪುರ ಜಿಲ್ಲೆಯ ಹಳ್ಳಿಗಳು
ಕಾಲಿ ಬಾಡಿ
thumb ಕಾಲಿ ಬಾಡಿ ಮಂದಿರವು ಶಿಮ್ಲಾದ ಬ್ಯಾಂಟನಿ ಬೆಟ್ಟದ ಮೇಲೆ ಸ್ಥಿತವಾಗಿರುವ ಹಿಂದೂ ದೇವಾಲಯವಾಗಿದೆ. ಈ ದೇವಾಲಯವು ಶ್ಯಾಮಲಾ ಎಂದು ಕರೆಯಲ್ಪಡುವ ಕಾಳಿ ದೇವಿಯ ಭಯಂಕರ ಪುನರವತಾರಕ್ಕೆ ಸಮರ್ಪಿತವಾಗಿದೆ. ಇದರಿಂದಲೇ ಶಿಮ್ಲಾ ನಗರಕ್ಕೆ ಆ ಹೆಸರು ಬಂದಿದೆ. ಈ ದೇವಿಯು ಜಾಖೂ ಬಳಿ ಅಸ್ತಿತ್ವದಲ್ಲಿತ್ತು ಎಂದು ನಂಬಲಾಗಿದೆ.
ಇತಿಹಾಸ
ಕಾಳಿ ಬಾಡಿ ದೇವಾಲಯವನ್ನು ಮೂಲತಃ 1845 ರಲ್ಲಿ ಒಬ್ಬ ಬಂಗಾಳಿ ಬ್ರಾಹ್ಮಣ ರಾಮ್ ಚರಣ್ ಬ್ರಹ್ಮಚಾರಿ ಜಾಖೂ ಬೆಟ್ಟದ ಮೇಲಿನ ರಾಥ್ನಿ ಕೋಟೆಮನೆಯ ಸಮೀಪದಲ್ಲಿ ನಿರ್ಮಿಸಿದನು. ಅದಕ್ಕಾಗಿಯೇ ಇದು ಕೋಲ್ಕತ್ತಾದ ದಕ್ಷಿಣೇಶ್ವರ ಕಾಳಿ ದೇವಾಲಯವನ್ನು ಹೋಲುತ್ತದೆ. ಇದು ನಗರದ ಪ್ರಾಚೀನ ದೇವಾಲಯಗಳಲ್ಲಿ ಒಂದಾಗಿದೆ ಮತ್ತು ಕಾಳಿ ದೇವಿಯ ನೀಲಿ ಬಣ್ಣದ ಮರದ ವಿಗ್ರಹದೊಂದಿಗೆ ವಿಶಿಷ್ಟವಾದ ಹಿಂದೂ ಶೈಲಿಯ ವಾಸ್ತುಶಿಲ್ಪವನ್ನು ಹೊಂದಿದೆ. ನಂತರ, ಬ್ರಿಟೀಷರು ದೇವಾಲಯದ ಸ್ಥಳವನ್ನು ಬ್ಯಾಂಟನಿ ಗುಡ್ಡಕ್ಕೆ ಸ್ಥಳಾಂತರಿಸಿದರು. 1902 ರಲ್ಲಿ ರೂಪುಗೊಂಡ ಕಾಲಿ ಬಾಡಿ ದೇವಾಲಯ ಟ್ರಸ್ಟ್ ಮುಖ್ಯವಾಗಿ ಬಂಗಾಳಿ ಸದಸ್ಯರನ್ನು ಒಳಗೊಂಡಿದೆ.
ಉಲ್ಲೇಖಗಳು
ವರ್ಗ:ಹಿಮಾಚಲ ಪ್ರದೇಶ ವರ್ಗ:ದೇವಾಲಯಗಳು
ರತ್ನಾ ಜಿ.ಕೆ ಶೆಟ್ಟಿ
ರತ್ನಾ ಜಿ.ಕೆ.ಶೆಟ್ಟಿ ರತ್ನಾ ಜಿ.ಕೆ.ಶೆಟ್ಟಿಯವರು ಉತ್ತಮ ಲೇಖಕಿ. ಇವರು ತನ್ನ ಜೀವನದಲ್ಲಿ ಅನೇಕ ಕಷ್ಟಗಳನ್ನು ಅನುಭವಿಸಿ ತನ್ನ ಶಿಕ್ಷಣವನ್ನು ಮು೦ದುವರಿಸುತ್ತಾ ಹೋದರು. ರತ್ನಾ ಜಿ.ಕೆ ಶೆಟ್ಟಿ ಅವರು ಆದ್ಯಪಾಡಿ ಕೆ.ಕೆ ಶೆಟ್ಟಿ-ಶೆಡ್ಯ ಕಡೆಕಾರು ಸೀತಾ ಇವರ ಪುತ್ರಿಯಾಗಿ ಮಾರ್ಚ್೧೯,೧೯೩೫ರಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮ೦ಗಳೂರಿನಲ್ಲಿ ಜನಿಸಿದರು.
ಭಟಲ ಪಿನಾರಿ
ಭಟಲ ಪಿನಾರಿ ಸ್ಟರ್‌ಕ್ಯೂಲಿಯೇಸೀ ಕುಟುಂಬಕ್ಕೆ ಸೇರಿದ ಅಲಂಕಾರ ವೃಕ್ಷ. ಸ್ವರ್‌ಕ್ಯೂಲಿಯ ಫೀಟಿಡ ಇದರ ಸಸ್ಯವೈಜ್ಞಾನಿಕ ಹೆಸರು.
ರತ್ನಾ ಜಿ.ಕೆ ಶೆಟ್ಟಿ
ಉದ್ಯೋಗ
ಇ೦ಟರ್ ಮೀಡಿಯೆಟ್ ಶಿಕ್ಷಣ ಪಡೆದಿರುವ ಇವರು ಸಮಾಜ ಸೇವಕಿಯಾಗಿ ಅವಿರತವಾಗಿ ದುಡಿದು,ಕನ್ನಡ ಹಾಗೂ ತುಳು ಎರಡೂ ಭಾಷೆಗಳಲ್ಲಿ ಸಾಹಿತ್ಯ ರಚಿಸುತ್ತಾ ಕವಿಯಾಗಿ,ಲೇಖಕಿಯಾಗಿ,ನಾಟಕಕಾರ್ತಿಯಾಗಿ,ನಿರ್ದೇಶಕಿಯಾಗಿ,ಆಕಾಶವಾಣಿಯಲ್ಲಿ ಸುರಸ ಕಾರ್ಯಕ್ರಮಗಳನ್ನು ನೀಡುವವರಾಗಿ ತನ್ನ ಉದ್ಯೋಗ ಮಾಡುತ್ತಿದ್ದಾರೆ.
ಭಟಲ ಪಿನಾರಿ
ಉಷ್ಣವಲಯದ ಮೂಲನಿವಾಸಿಯಾದ ಇದು ಆಫ್ರಿಕ, ಉತ್ತರ ಆಸ್ಟ್ರೇಲಿಯ, ಶ್ರೀಲಂಕಾ, ಮಲಕಾ ದ್ವೀಪಗಳು ಹಾಗೂ ಭಾರತದಲ್ಲಿ ಸಮೃದ್ಧವಾಗಿ ಹರಡಿದೆ.
ರತ್ನಾ ಜಿ.ಕೆ ಶೆಟ್ಟಿ
ಬರವಣಿಗೆಯ ಕ್ಷೇತ್ರ
ಸಾಹಿತ್ಯ ರಚನೆಯನ್ನು ಆತ್ಮ ಸ೦ತೋಷಕ್ಕಾಗಿ ಮಾಡಿದ್ದೇನೆ ಎನ್ನುವ ರತ್ನಾ ಜಿ.ಕೆ ಶೆಟ್ಟಿ,ಬರೆವಣಿಗೆಯ ಆರ೦ಭಿಕ ದಿನಗಳನ್ನು ಹೀಗೆ ನೆನಪಿಸಿಕೊಳ್ಲುತ್ತಾರೆ. ಐದನೇ ಕ್ಲಾಸಿನಲ್ಲಿರುವಾಗ ಮಾರ್ಗದಲ್ಲಿ ಬಿರುಕು ಬಿಟ್ಟು ಜನ ಸ೦ಚಾರಕ್ಕೆ ತೊಡಕು ಬ೦ದದ್ದನ್ನು ನೋಡಿ ಧೈರ್ಯವಾಗಿ 'ನವಭಾರತ' ಪತ್ರಿಕೆಗೆ ಬರೆದಿದ್ದೆ. ಅದು ಪ್ರಕಟವಾದಾಗ ಆತ್ಮವಿಶ್ವಾಸ ಮೂಡಿತು. ಇದು ಬರವಣಿಗೆಯನ್ನು ಮು೦ದುವರೆಸಲು ಪ್ರೇರಣೆಯಾಯಿತು.
ಭಟಲ ಪಿನಾರಿ
ವಿವರ
ಇದು 7-15 ಮೀ ಎತ್ತರಕ್ಕೆ ಬೆಳೆಯುವ ಮರ. ಎಲೆಗಳು ಸಂಯುಕ್ತ ಮಾದರಿಯವು. ಫೆಬ್ರುವರಿ-ಮಾರ್ಚ್ ಹೂಬಿಡುವ ಕಾಲ. ಆಗ ಹೂಗಳಿಂದ ದುರ್ವಾಸನೆ ಹೊರಡುತ್ತದೆ. ಕಾಯಿ ದೋಣಿಯಾಕಾರದ್ದು. ಭಟಲ ಪಿನಾರಿಯ ವೃದ್ಧಿ ಬೀಜದ ಮೂಲಕ.
ರತ್ನಾ ಜಿ.ಕೆ ಶೆಟ್ಟಿ
ಉಲ್ಲೇಖ
<References />
ಭಟಲ ಪಿನಾರಿ
ಉಪಯೋಗಗಳು
ಕ್ಷಾಮಕಾಲದಲ್ಲಿ ಇದರ ಬೀಜಗಳನ್ನು ಹುರಿದು ತಿನ್ನುವುದಿದೆ. ಬೀಜದಿಂದ ಎಣ್ಣೆಯೂ ಒದಗುತ್ತದೆ. ತೊಗಟೆಯಿಂದ ನಾರನ್ನು ತೆಗೆದು ಹಗ್ಗಗಳನ್ನು ಹೊಸೆಯುವುದುಂಟು. ಚೌಬೀನೆಯಿಂದ ಹಗುರವಾದ ಉಪಕರಣಗಳನ್ನು ತಯಾರಿಸಬಹುದು.
ಉಲ್ಲೇಖಗಳು
ವರ್ಗ:ಮರಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರತ್ನಾ ಜಿ.ಕೆ ಶೆಟ್ಟಿ
ಉಲ್ಲೇಖ
ವರ್ಗ:ಲೇಖಕಿಯರು
ತಿರುಅರುಟ್ ಪ್ರಕಾಶ ವಳ್ಳಲಾರ್
thumb
ತಿರುಅರುಟ್ ಪ್ರಕಾಶ ವಳ್ಳಲಾರ್ ಎನ್ನುವುದು ರಾಮಲಿಂಗಂ ರವರ ವಿಶೇಷ ಹೆಸರಾಗಿದೆ.ರಾಮಲಿಂಗಂನವರು ೫ನೇ ತಾರೀಖು,ಅಕ್ಟೋಬರ್ ೧೮೨೩ ಸುಭಾನು ವರ್ಷ,ಚಿತ್ತ ನಕ್ಷತ್ರ, ಭಾನುವಾರದಂದು ಜನಿಸಿದರು.ಇವರನ್ನು ಭಾರತಾದ್ಯಾಂತ ಮತ್ತು ವಿಶ್ವದ್ಯಾಂತವಾಗಿ, "ವಳ್ಳಲಾರ್" ಎಂದು ಸಾಮಾನ್ಯವಾಗಿ ಕರೆಯಲ್ಪಟ್ಟಿದೆ. ತಮಿಳು ಸಂತರ ಸಾಲಿನಲ್ಲಿ ಇವರೊಬ್ಬ ಖ್ಯಾತ ಸಂತರೆನಿಸಿಕೊಂಡಿದ್ದಾರೆ.ಹಾಗೆಯೆ ೧೯ನೇ ಶತಮಾನದ ತಮಿಳಿನ ಖ್ಯಾತ ಕವಿಯೂ ಸಹ ಹೌದು. ರಾಮಲಿಂಗಂನವರು ತಮಿಳು ಸಂತರ ಸಾಲಿನಲ್ಲಿ,"ಜ್ಞಾನ ಸಿದ್ದರ್" ಎಂಬ ಗುಂಪಿಗೆ ಸೇರುತ್ತಾರೆ (ಇಲ್ಲಿ ಜ್ಞಾನ ಎಂದರೆ ಅರಿವು). 'ಸಮರಸ ಶುದ್ದ ಸನ್ಮಾರ್ಗ ಸತ್ಯ ಸಂಗ' ಎಂಬ ಸಂಗದ ಬಗ್ಗೆ ಅವರ ಪುಸ್ತಕಗಳ್ಳಲ್ಲಿ ಮತ್ತು ಅವರ ಭಾಷನೆಗಳಲ್ಲಿ ಮಾತ್ರ ಅಲ್ಲದೆ,ಅದರ ತತ್ವವನ್ನು ತಮ್ಮ ಜೀವನದಲ್ಲಿಯೂ ಸಹ ಅಳವಡಿಸಿಕೊಂಡರು,ಈ ತಮ್ಮ ಸ್ವಂತ ಅಡವಳಿಕೆಯೇ ಅವರನ್ನು ಅನುಸರಿಸುವವರಿಗೂ ಸಹ ಸ್ಪೂರ್ತಿಯಾಯಿತು.ಇದರ ಮೂಲಕ ಅವರು ಜಾತಿ ಪದ್ಧತಿಯನ್ನು ನೀಗಿಸಲು ಪ್ರಯತ್ನಿಸಿದರು.ಶುದ್ಧ ಸನ್ಮಾರ್ಗ ಸಂಗದ ಪ್ರಕಾರ,ಪ್ರೀತಿ ಎಂಬ ಭಾವನೆಯನ್ನು ಮತ್ತು ಅದರ ಜೊತೆಗೆ ದೈವಿಕ ಅನುಬವದ ಅಂಶವನ್ನೂ ಸಹ ರೂಡಿಮಾಡಿಕೊಂಡು ಒಂದು ಸತ್ಯ ಜ್ಞಾನವನ್ನು ಅರಿಯುವುದೇ,ಈ ಮನುಷ್ಯ ಜೀವನದ ಪ್ರಧಾನ ಆಂಶವಾಗಿರುತ್ತದೆಂಬುದನ್ನು ಹೇಳಿದ್ದಾರೆ.ರಾಮಲಿಂಗ ಸ್ವಾಮಿಗಳು 'ಪ್ರಕಾಶಿತ ದೀಪ'ವನ್ನೇ "ಶಿವನ" ಚಿಹ್ನೆಯನ್ನಾಗಿ ಇಟ್ಟುಕೊಂಡು ಪ್ರಾರ್ಥಿಸಬಹುದು ಎನ್ನುವ ಪರಿಕಲ್ಪನೆಯನ್ನು ಸಲಹಿಸಿದರು.
ರಾಮಲಿಂಗಂ ಅಡಿಗಳ್ ಅವರ ಆರಂಭಿಕ ಜೀವನ
ರಾಮಲಿಂಗಂನವರು'ಕರುನೀರ್'ಎಂಬ ಕುಟುಂಬದಲ್ಲಿ ಜನಿಸಿದರು.ಉತ್ತರ ಪಶ್ಚಿಮ ದಿಕ್ಕಿನಲ್ಲಿರುವ ಚಿದಂಬರಂ ನಿಂದ ೧೫ ಕಿ.ಮೀ ದೂರದಲ್ಲಿರುವ, ದಕ್ಷಿಣ ಆರ್ಕೋಟ್ ಜಿಲ್ಲೆಯಲ್ಲಿನ, ಮರುದೂರ್ ಎನ್ನುವ ಗ್ರಾಮ ಇವರ ಜನ್ಮ ಸ್ಥಳವಾಗಿದೆ.ತಂದೆಯಾದ ರಾಮಯ್ಯ ಪಿಳೈ ಮತ್ತು ಅವರ ಆರನೇ ಹೆಂಡತಿಯಾದ ಚಿನ್ನಮಯಾರ್ ರವರಿಗೆ ಐದನೇ ಮಗನಾಗಿ ಜನಿಸಿದರು.ರಾಮಯ್ಯ ಪಿಳೈರವರ ಮೊದಲ ಐದೂ ಹೆಂಡತಿಯರು ಮಕ್ಕಳ ಭಾಗ್ಯ ಇಲ್ಲದೆಯೇ ಶೀಘ್ರ ಅನುಕ್ರಮದಲ್ಲಿ ನಿಧನರಾದರು.ಆರನೇ ಹೆಂಡತಿಯಾದ ಚಿನ್ನಮಯಾರ್ ರವರಿಗೆ ಮೊದಲೆರಡು ಗಂಡು ಮಕ್ಕಳಾಯಿತು,ಅವರ ಹೆಸರು,ಸಭಾಪತಿ ಮತ್ತು ಪರಷುರಾಮನ್,ನಂತರ ಎರಡು ಹೆಣ್ಣು ಮಕ್ಕಳಾಯಿತು,ಸುಂದರಮ್ಮಾಳ್ ಮತ್ತು ಉಣ್ಣಮಲಿ.ನಂತರ ಕೊನೆಯದಾಗಿ ಹುಟ್ಟಿದ ಮಗುವಿಗೆ 'ರಾಮಲಿಂಗಂ' ಎಂಬ ಹೆಸರಿಟ್ಟರು.
ಬಾಲ್ಯ ಜೀವನ ಮತ್ತು ದೈವಿಕ ಅನುಭವದ
ರಾಮಲಿಂಗ ಅಡಿಗಳ್ ರವರು ಐದು ತಿಂಗಳು ಮಗುವಾಗಿದ್ದಾಗ ಅವರ ತಂದೆ ತಾಯಿ ಅವರನ್ನು ಚಿದಂಬರಂ ದೇವಸ್ಥಾನಕ್ಕೆ ಕರೆದೊಯ್ದರು.ಆ ಸಮಯದಲ್ಲಿ ಅರ್ಚಕರು ದೇವರಿಗೆ ದೀಪಾರಾಧನೆ ಮಾಡುವುದನ್ನು ಕಂಡು ಅವರು ಜೋರಾಗಿ ನಕ್ಕರು ಎಂದು ಹೇಳಲಾಗುತ್ತದೆ.ಈ ರೀತಿಯ ಪ್ರತಿನಿತ್ಯದ ದೇವಸ್ಥಾನದ ಬೇಟಿಯಿಂದ ಅವರಲ್ಲಿ ಪ್ರಥಮ ಆಧ್ಯಾತ್ಮಿಕದ ಅನುಭವ ಪ್ರಾಪ್ತಿಯಾಯಿತು.೧೮೨೪ರಲ್ಲಿ ಅವರ ತಂದೆ ತೀರಿಕೊಂಡರು.ಆ ನಂತರ ಅವರ ತಾಯಿ ತನ್ನ ಮಕ್ಕಳೊಂದಿಗೆ ಚೆನೈಗೆ ತೆರಳಿದರು.ರಾಮಲಿಂಗಂ ರವರಿಗೆ ಐದು ವಯಸ್ಸಾಗಿದ್ದಾಗ ತನ್ನ ಅಣ್ಣನಾದ ಸಭಾಪತಿರವರು ಅವರಿಗೆ ಚೌಪಚಾರಿಕ ಶಿಕ್ಷಣವನ್ನು ಕೊಡಬೇಕೆಂದು ನಿರ್ಧರಿಸಿದರು.ಆದರೆ ಯುವ ಹುಡುಗನಾದವನು ಇದಕ್ಕೆ ಆಳವಾದ ನಿರಾಸಕ್ತಿಯನ್ನು ತೋರಿಸಿದನು.ಆದರೆ ಇನ್ನೊಂದು ಕಡೆ,ಸ್ಥಳೀಯ ಕಂದಸ್ವಾಮಿ ದೇವಸ್ಥಾನದ ಪ್ರಾಯಣಕ್ಕೆ ಆಧ್ಯತೆ ನೀಡಿದರು.ಸಭಾಪತಿಯವರಿಗೆ ತನ್ನ ತಮ್ಮನಾದವನು ಸ್ವಯಂ ನಾಶದ ಮಾರ್ಗದ ಕಡೆ ನಡೆಯುತ್ತಿದ್ದಾನೆಂದು ಮನವರಿಸಿದರು.ಅವರ ಸಹಾನುಭೂತಿ ಗುಣವುಳ್ಳ ನಾದಿನಿಯು,ವಿಧ್ಯಾಭ್ಯಾಸವನ್ನು ಮನೆಯಲ್ಲಿಯೇ ಗಂಭೀರವಾಗಿ ಮುಂದುವರೆಸೆಂದು ಪ್ರೀತಿಯಿಂದ ಉದ್ಭವಿಸಿದರು.ರಾಮಲಿಂಗಂನವರು ಮರು ಮಾತಾಡದೆಯೇ ಇದಕ್ಕಾಗಿ ತನಗೆಂದು ಸ್ವಂತವಾದ ಪ್ರತ್ಯೇತ ಕೋಣೆಯನ್ನು ನೀಡಬೇಕೆಂದು ಹೇಳಿದರು.ಈಗ ಆ ಒಂಟಿ ಸೀಮತೆಯ ಕೋಣೆಯಲ್ಲಿ,ಒಂದು ಕಣ್ಣಡಿ ಮತ್ತು ಅದರ ಮುಂದೆ ಉರಿದ ದೀಪವನ್ನಿಟ್ಟು ಕುಳಿತು ಧ್ಯಾನ ಮಾಡುತ್ತಿದ್ದರು.ಈ ಒಂದು ಸಂದರ್ಭದಿಂದಲೇ ಆ ಯುವಕನ ಆಧ್ಯಾತ್ಮಿಕ ಪಯಣ ಶುರುವಾಯಿತು.ಒಂದು ದಿನ ರಾಮಲಿಂಗಂನವರು ತನ್ನ ಅಣ್ಣನ ಬದಲಿಗೆ ಉಪನ್ಯಾಸಕ ಅಧಿವೇಶನವನ್ನು ಕೈಗೊಳ್ಳಬೇಕಾಯಿತು.ಆಗ ಅವರು 'ಸೆಕ್ಕಿಲಾರ್'ರವರು ಬರೆದ ಮಹಾಕಾವ್ಯವಾದ "ಪೆರಿಯಪುರಾಣಂ" ಎಂಬ ಕವಿತೆಯಿಂದ ಒಂದು ಪದ್ಯವನ್ನು ನಿರಂತರವಾಗಿ ಮತ್ತು ಅದ್ಭುತವಾಗಿ ಪ್ರತಿಪಾಧಿಸಿದರು.ನಂತರ ಅಣ್ಣನೂ ಸಹ ತಮ್ಮನ ಮಾನಸಿಕ ಹಾಗೂ ಆಧ್ಯಾತ್ಮಿಕ ಶ್ರೇಷ್ಟತೆಯನ್ನು ಕಂಡು ಮನೋಹರರಾದರು.ಹಾಗೆಯೇ ಮುಂದುವರೆಯುತ್ತಾ,'ಶಿವನ' ಧರ್ಮನಿಷ್ಠ ಭಕ್ತನಾಗಿದ್ದವರು ಒಂದು ನಿರಾಕಾರ ಭಕ್ತಿ ಮತ್ತು ಪೂಜೆಯ ಕಡೆಗೆ ಪ್ರಗತಿಸಿದರು.ನಂತರ ಹಣಕಾಸನ್ನು ಸಂಪೂರ್ಣವಾಗಿ ತ್ಯಜಿಸಿದರು,ಮುಂದೆ ಊಟ ಮತ್ತು ನಿದ್ರೆಯನ್ನೂ ಸಹ ಬಿಟ್ಟರು.ಕೊನೆಯದಾಗಿ ಹದಿಮೂರನೆ ವಯಸ್ಸಿನಲ್ಲಿ ಈ ಜಗತನ್ನೇ ತ್ಯಜಿಸಿದರು.ಆಶ್ಚರ್ಯಕರವಾಗಿ,ಈ ಎಲ್ಲವನ್ನೂ ತ್ಯಜಿಸಿದರೂ ಅವರಿಗೆ ದೈಹಿಕವಾಗಾದರೂ ಅಥವಾ ರೂಪದಲ್ಲಾದರೂ,ಯಾವುದೇ ಒಂದು ತೊಂದರೆಯಾಗಲಿಲ್ಲ.ಈ ಒಂದು ಸಾಧ್ಯತೆಯು ಭಾವಿಸಲಾದ ದೈಹಿಕ ರೂಪಾಂತರದ ಪರಿಣಾಮದಿಂದಲೇ ಇರಬಹುದು ಎಂದು ಹೇಳಬಹುದು.
ರಾಮಲಿಂಗ ಅಡಿಗಳ್ ರವರ ಭೋದನೆಗಳು
ಮೊದಲನೆಯದಾಗಿ ಜಾತಿ ವ್ಯವಸ್ಥತೆಯ ವಿರುದ್ಧವಾಗಿ ಮತ್ತು ಅದರಿಂದ ಸಮಾಜಕ್ಕಾಗುವ ನಕಾರಾತ್ಮಕ ಪ್ರಭಾವದ ಬಗ್ಗೆ ಮನ ತೆರೆದರು.ಈ ಒಂದು ಪರಿಸ್ಥಿತಿಯನ್ನು ಪರಿಹರಿಸಲು,"ಸಮರಸ ವೇದ ಸನ್ಮಾರ್ಗ ಸಂಗಂ"ಅನ್ನು ಸ್ಥಾಪಿಸಲಾಯಿತು.ನಂತರ ೧೮೭೨ರಲ್ಲಿ ಈ ಸಂಗದ ಹೆಸರನ್ನು "ಸಮರಸ ಶುದ್ಧ ಸನ್ಮಾರ್ಗ ಸತ್ಯ ಸಂಗಂ" ಎಂದು ಬದಲಾಯಿಸಲಾಯಿತು.ನಂತರ ಎಲ್ಲಾ ಬಗೆಯ ಜನಾಂಗಕ್ಕು ಉಚಿತ ಆಹಾರ ಸೇವನೆಯ ಮನೆಯನ್ನು ಸ್ಥಾಪಿಸಿದರು,ಇದನ್ನು "ಸತ್ಯ ಧರ್ಮ ಸಾಲೈ" ಎಂದು ಹೆಸರಿಸಲಾಗಿದೆ.ಇಂತಹದೊಂದು ಮನೆಯು ವಡಲೂರ್ ಎಂಬ ಊರಿನಲ್ಲಿ,೧೮೬೭ರಂದು ಸ್ಥಾಪಿಸಲಾಯಿತು,ಎಲ್ಲಿ ಎಲ್ಲರೂ ಸಹ ಯಾವುದೇ ಭಿನ್ನತೆ ಇಲ್ಲದೆ ಆಹಾರ ಸೇವಿಸಬಹುದಾಗಿತ್ತು.ರಾಮಲಿಂಗಂನವರು ಜನವರಿ ೨೫,೧೮೭೨ರಂದು "ಸತ್ಯ ಜ್ಞಾನ ಸಭೆ" ಎಂಬ ಸಭೆಯನ್ನು ವಡಲೂರಿನಲ್ಲಿ ಸ್ಥಾಪಿಸಿದರು.'ಜೀವಾರಾಶಿಗಳ ಸೇವೆಯೇ ಮೋಕ್ಷ/ವಿಮೋಚನೆಗೆ ಮಾರ್ಗ' ಎನ್ನುವುದು ವಳ್ಳಲಾರ್ ರವರ ಮೊದಲ ಬೋಧನೆಯಾಗಿದೆ.ಅವರು ಸಸ್ಯಹಾರಿಯಾಗಿರುವುದರ ಬಗ್ಗೆ ಒತ್ತಿ ಹೇಳುತ್ತಿದ್ದರು.ಅವರ ಪ್ರಕಾರ ದೇವರೆಂದರೆ,"ಅರುಳ್ ಪೆರುಂ ಜ್ಯೋದಿ" ಅಂದರೆ ಅನುಗ್ರಹ,ಕರುಣೆ ಮತ್ತು ಜ್ಞಾನಕ್ಕೆ ವ್ಯಕ್ತೀಕರಣನಾಗಿದ್ದಾನೆ ಎನ್ನುತ್ತಾರೆ.ಹಾಗೆಯೇ ಸಹಾನುಭೂತಿ ಮತ್ತು ಕರುಣೆ ಮಾತ್ರವೇ ದೇವರನ್ನು ಕಾಣುವ ಮಾರ್ಗ ಎಂದು ಹೇಳಿದ್ದಾರೆ.ಜಾತಿ,ಬೇಧ-ಭಾವವಿಲ್ಲದ ಸಮಾಜವನ್ನು ಸ್ಥಾಪಿಸಲು ಸಲಹಿಸಿದರು.ವಳ್ಳಲಾರ್ ರವರು ಮೂಢನಂಬಿಕೆ ಮತ್ತು ಆಚರಣೆಗಳಿಗೆ ವಿರುದ್ಧವಾಗಿದ್ದರು.ಆಹಾರಕ್ಕಾಗಿ ಪ್ರಾಣಿಗಳನ್ನು ಕೊಲ್ಲುವುದನ್ನು ನಿಷೇದಿಸಿದರು.ಬಡವರಿಗೆ ಅನ್ನಧಾನ ಮಾಡುವುದೇ ಉನ್ನತವಾದ ಪೂಜೆ ಎಂದು ಸಲಹಿಸಿದ್ದಾರೆ.
ಕಣ್ಮರೆಯ ಸ್ಥಿತಿ
ಜನವರಿ ೩೦,೧೮೭೪ರಂದು ರಾಮಲಿಂಗಂ ಅಡಿಗಳ್ ರವರು ಕಣ್ಮರೆಯಾದರು.ಒಂದು ದಿನ ತಮ್ಮ ಕಟ್ಟಕಡೆಯ ಉಪನ್ಯಾಸದಲ್ಲಿ,'ಎಲ್ಲರು ಈ ಆಧ್ಯಾತ್ಮಿಕದ ದಾಹವನ್ನು ಕೈಗೊಳ್ಳಬೇಕು ಮತ್ತು ನಮ್ಮೆಲ್ಲರ ಶಕ್ತಿಯನ್ನು ಮೀರಿ ನಮ್ಮನ್ನು ನಡೆಸುವ ಈ ಪ್ರಕೃತಿಯ ಶಕ್ತಿ ಮತ್ತು ರಹಸ್ಯವನ್ನು ಕಾಣಬೇಕು' ಎಂದು ನಂತರ 'ಪ್ರಕಾಶಿತ ದೀಪದ ಮೇಲೆ ಮನಸ್ಸಿಟ್ಟು ಧ್ಯಾನ ಮಾಡಬೇಕು' ಎಂದು ತಮ್ಮೆಲ್ಲರ ಶಿಕ್ಷಕರಿಗೆ ಅಂದು ಸಲಹಿಸಿದರು.ಜನವರಿ ೩೦,೧೮೭೪ರಲ್ಲಿ ಅಡಿಗಳ್ ರವರು ತಮ್ಮ ಕೊಠಡಿಯೊಳಗೆ ಹೋಗಿ,'ಯಾರೂ ಬಾಗಿಲನ್ನು ತೆಗೆಯಕೂಡದು' ಎಂದು ತನ್ನ ಅನುಯಾಯಿಗಳಿಗೆ ಹೇಳಿ ಬಾಗಿಲನ್ನು ಬಂಧಿಸಿಕೊಂಡರು.ಬಾಗಿಲನ್ನು ತೆಗೆದದ್ದೇ ಆದರೆ,'ಯಾರೂ ಏನನ್ನು ಕಾಣಲಾಗುವುದಿಲ್ಲ' ಎಂದೂ ಸಹ ಹೇಳಿ ದರು(ಅಂದರೆ ಪ್ರಕೃತಿಯೊಂದಿಗೆ ಐಕ್ಯವಾಗುವುದು-ಇದರ ಬಗ್ಗೆ ಅವರದೇ ಆದ ಒಂದು ಕವಿತೆ "ಜ್ಞಾನ ಪಾರಿಯೈ" ಎಂಬಲ್ಲಿ ಹೇಳಿದ್ದಾರೆ).ಅವರ ಇಂತಹದ ಏಕಾಂತ ಸ್ಥಾನವು ಎಲ್ಲರಿಗೂ ವದಂತಿಯಾಗಿ ಪ್ರಚೋದವಾಯಿತು.ಕೊನೆಯದಾಗಿ ಸರ್ಕಾರದ ಒತ್ತಡದಿಂದ ಮೇ ತಿಂಗಳು ಆ ಕೊಠಡಿಯ ಬಾಗಿಲನ್ನು ತೆರೆಯಲಾಯಿತು.ಆಗ ಯಾವುದೇ ಒಂದು ಸುಳಿವಿಲ್ಲದೆ ಕೊಠಡಿಯು ಖಾಲಿಯಾಗಿತ್ತು.೧೯೦೬ರಲ್ಲಿ ದಕ್ಷಿಣ ಆರ್ಕೋಟ್ ಜಿಲ್ಲೆ ಪ್ರಕಟಿಸಿದ ದಿ ಮಡ್ರಾಸ್ ಡಿಸ್ರ್ಟಿಕ್ಟ್ ಗಾಜೆಟ್ಟೀರ್ ಎನ್ನುವುದರಲ್ಲಿ ಅವರ ಈ ರೀತಿಯ ಒಂದು ಕಣ್ಮರೆಯ ಬಗ್ಗೆ ದಾಖಲಿಸಿದೆ.
ರಾಮಲಿಂಗ ಅಡಿಗಳ್ ರವರ ಸಾಹಿತ್ಯಗಳು
ಸಂಯೋಜಿಸಿದ್ದಾರೆ.ಈ ಎಲ್ಲಾ ಕವಿತೆಗಳು ಆರು ತಿರುಮುರೈಗಳ್ ಎಂದು ಸಂಕಲನಗೊಂಡಿದೆ.ಇಂದು ಇದು "ತಿರುವರುಟ್ಪ" ಎಂಬ ಒಂದು ಪುಸ್ತಕದ ಹೆಸರಿನಲ್ಲಿ ದೊರೆಯುತ್ತದೆ.
ಗೀತೆಗಳು
ಅವರ ಕೆಲವು ಗೇತೆಗಳಿಗೆ,"ಸಿರ್ಕಳಿ ಗೋವಿಂದರಾಜನ್" ಎನ್ನುವವರು ಸಂಗೀತವನ್ನು ನೀಡಿದ್ದಾರೆ.
ಉಲ್ಲೇಖನಗಳು
https://www.scribd.com/doc/30437097/Vallalar-Messanger-http://
http://www.vallalarspace.com/Samathur
ವರ್ಗ:ಸಂತರು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಮರುಬಳಕೆ ಉಡಾವಣಾ ವಾಹನ-ಆರ್‌ಎಲ್‌ವಿ–ಟಿಡಿ
ನೋಡಿ
ವರ್ಗ: ಸತೀಶ್ ಧವನ್ ಸ್ಪೇಸ್ ಸೆಂಟರ್
ಉಲ್ಲೇಖ
ವರ್ಗ:ಬಾಹ್ಯಾಕಾಶ ಅನ್ವೇಷಣೆ ವರ್ಗ: ಬಾಹ್ಯಾಕಾಶ ವರ್ಗ:ಕೃತಕ ಉಪಗ್ರಹಗಳು‎
ಎಪಿಡರ್ಮೋಲೈಸಿಸ್ ಬುಲೋಸ ಡಿಸ್ಟ್ರೋಫಿಯ
ಎಪಿಡರ್ಮೋಲೈಸಿಸ್ ಬುಲೋಸ ಡಿಸ್ಟ್ರೋಫಿಯ ಅಥವಾ ಡಿಸ್ಟ್ರೋಫಿಕ್ ಈ ಬಿ ಎಂಬುದು ಒಂದು ರೋಗ. ಈ ರೋಗವು ಪೋಷಕರಿಂದ ಮಕ್ಕಳಿಗೆ ಆನುವಂಶಿಕವಾಗಿ ಬರುವುದು. ಇದು ಚರ್ಮಕ್ಕೆ ಮತ್ತು ಸೂಕ್ಷ್ಮವಾದ ಅಂಗಗಳಿಗೆ ಪರಿಣಾಮ ಉಂಟುಮಾಡುತ್ತದೆ. ಈ ಚರ್ಮ ರೋಗದಿಂದ ಜನಿಸಿದ ಅಥವಾ ಬಳಲುತ್ತಿರುವ ಮಕ್ಕಳಿಗೆ ಬಟ್ಟೆ ಚರ್ಮದ ಮಕ್ಕಳು ಅಥವಾ ಬಟರ್ ಫ್ಲೈ ಚಿಲ್ಡ್ರನ್ ಎಂದು ಕರೆಯುವುದುಂಟು. ಅದಕ್ಕೆ ಕಾರಣ, ಈ ರೋಗದಿಂದ ಬಳಲುತ್ತಿರುವ ವ್ಯಕ್ತಿಯ ಚರ್ಮವು ಅತಿ ಮೃದು ಹಾಗೂ ದುರ್ಬಲವಾಗಿರುತ್ತದೆ.
ಖಾಯಿಲೆಯ ಲಕ್ಷಣಗಳು
ಆಂಕರಿಂಗ್ ಫೈಬ್ರಿಲ್ಸ್ ನಲ್ಲಿರುವ ಕೊರತೆಯಿಂದಾಗಿ ಒಳ ಹಾಗೂ ಹೊರ ಚರ್ಮಗಳ ಅಂಟುವಿಕೆ ಕುಗ್ಗುತ್ತದೆ. ಹೀಗಾಗಿ ಡಿ. ಇ. ಬಿ ರೋಗಿಗಳ ಚರ್ಮವು ಗುಳ್ಳೆಗಳ ಆಕ್ರಮಣಕ್ಕೆ ಒಳಗಾಗುತ್ತದೆ. ಕೊಲ್ಲಾಜಿನ್ Vii ಕೂಡ ಅನ್ನನಾಳದ ಹೊರಪದರ(ಎಪಿತೀಲಿಯಮ್) ವನ್ನು ಬಂಧಿಸಿರುತ್ತದೆ ಹಾಗು ಡಿ. ಇ. ಬಿ ರೋಗಿಗಳು ಧೀರ್ಘಕಾಲದ ಗಾಯಗಳ ಗುರುತು, ಪೊರೆಯಾಗುವಿಕೆ(ವೆಬ್ಬಿಂಗ್) ಹಾಗೂ ಅನ್ನನಾಳದ ಮುಚ್ಚುವಿಕೆ ಇಂದ ಬಳಲುತ್ತಾರೆ. ಹೀಗಾಗಿ ಇಂತಹ ರೋಗಿಗಳ ಸಾಧಾರಣವಾಗಿ ಪೌಷ್ಟಿಕತೆಯಿಂದ ಬಳಲುತ್ತಿರುತ್ತಾರೆ ಹಾಗೂ ಇವರಿಗೆ ಆಹಾರ/ಪೌಷ್ಟಿಕತೆ/ಪೋಷಣೆ (ನ್ಯೂಟ್ರಿಷನ್)ಯನ್ನು ಟ್ಯೂಬ್ ಗಳಿಂದ ನೀಡಲಾಗುತ್ತದೆ. ಕಬ್ಬಿಣ ಅಂಶದ ಕೊರತೆಯಿಂದಾಗಿ ರಕ್ತಹೀನತೆ ಉಂಟಾಗಿ ಆಯಾಸಕ್ಕೆ ಒಳಗಾಗುತ್ತಾರೆ. ತೆರೆದ ಸರಿಹೋಗಲು ಬಹಳ ನಿಧಾನವಾಗುತ್ತದೆ. ಚರ್ಮದ ಮೇಲೆ ವಿಪರೀತ ಗಾಯಗಳಾಗುತ್ತವೆ ಹಾಗೂ ಅವರ ದೇಹ ಅನೇಕ ಸೋಂಕಿಗೆ ಕಾರಣವಾಗುತ್ತದೆ. ಅನೇಕ ರೋಗಿಗಳು ನೀರು ಹಾಗೂ ಬ್ಲೀಚ್/ ಬಿಳುಪು ಆಕಾರದ ಮಿಶ್ರಣಗಳಲ್ಲಿ ಸ್ನಾನ ಮಾಡಿ ಸೋಂಕಿನಿಂದ ದೂರವಿರಲು ಪ್ರಯತ್ನಿಸುತ್ತಾರೆ. ಇದರಿಂದ ಪೀಡಿತ ಚರ್ಮ ಜೀವಕೋಶಗಳಲ್ಲಿ ಉಂಟಾಗುವ ದೀರ್ಘಕಾಲದ ಉರಿ ಮತ್ತು ಊತ ಆ ಪ್ರದೇಶದ ಡಿ. ಎನ್. ಎ ಗಳಲ್ಲಿ ಸಣ್ಣ ಪ್ರಮಾಣದ ದೋಷಗಳನ್ನು ಮೂಡಿಸುತ್ತದೆ. ಕೆಲಕಾಲದ ನಂತರ ಇವೇ ಸ್ವಾಮಸ್ ಸೆಲ್ ಕಾರ್ಸಿನೋಮವಾಗಿ ಮಾರ್ಪಾಡಾಗುತ್ತದೆ. ಇದರಿಂದಾಗಿ ಈ ಖಾಯಿಲೆಗೆ ತುತ್ತಾಗಿರುವ ಬಹುತೇಕ ರೋಗಿಗಳು ೩೦ ವರ್ಷ ದಾಟುವ ಮುನ್ನವೇ ಸಾವನ್ನಪುತ್ತಾರೆ.
ಕಾರಣಗಳು
೧.ಮನುಷ್ಯನಲ್ಲಿ ಬೈಪ್ vii ಕೊಲಾಜಿನ್ ಎಂಬ ಪ್ರೋಟೀನ್ ನನ್ನ ತಯಾರಿಸುವ COL ೭೪೧ ಜೀನಿನಲ್ಲಾಗುವ ಅನುಮಶತೆ ದೋಷಗಳು. ಈ ಡಿ. ಇ. ಬಿ ಅನ್ನು ಉಂಟುಮಾಡುವ ಪ್ರಮುಖ ಕಾರಣವಾಗಿವೆ. ಡಿ. ಇ. ಬಿ. ಯಿಂದಾಗುವ ದೋಷಗಳು ಪ್ರಬಲವಾಗಿಯೂ ಇರಬಹುದು ಅಥವಾ ಅವಸರಣವಾಗಿಯೂ ಇರಬಹುದು. ೨.ಈ ಖಾಯಿಲೆಯಿಂದ ಪೀಡಿತವಾಗಿರುವ ಸದಸ್ಯರಿರುವ  ಕುಟುಂಬದಲ್ಲಿ ವಿಶಿಷ್ಟ ರೀತಿಯ ಆನುವಂಶಿಕ ದೋಷಗಳನ್ನು ಕಾಣಬಹುದು. ೩.ಕೊಲಾಜಿನ್ vii ಎಂಬ ಪ್ರೊಟೀನ್ ಒಂದು ದೊಡ್ಡ ಕಣವಾಗಿದೆ. ಇಂತಹ ಎರಡು ಕಣಗಳು ಒಂದುಗೂಡಿ, ಅರೆ ವೃತ್ತಾಕಾರದ ರಚನೆಯನ್ನು ಹೊಂದಿರುತ್ತವೆ. ಇದನ್ನು ಆಂಕರಿಂಗ್ ಫೈಬ್ರಿಲ್ ಎನ್ನುವರು. ಆಂಕರಿಂಗ್ ಫೈಬ್ರಿಲ್ ನ, ಹೊರಚರ್ಮದ ಕೆಳಗಿನ ಪೊರೆಯನ್ನು ಮತ್ತು ಸಣ್ಣ ನಾರಿನ ಕೊಲಾಜಿನ್ ಜೊತೆ ಸ್ಟ್ರಕ್ಚ್ರಲ್ ಲಿಂಕ್ ಅನ್ನು ಉಂಟುಮಾಡುತ್ತವೆ. ಈ ಪ್ರಕ್ರಿಯೆ ಒಳಚರ್ಮದ ಮೇಲಿನ ಭಾಗದಲ್ಲಿ ಆಗುತ್ತದೆ.
ಶರೀರ ವಿಕೃತಿ ವಿಜ್ಞಾನ
COL ೭೪೧ ಜೇನಿನ ರೂಪಾಂತರಗಳು ಇಲ್ಲದಿದ್ದಾಗ, ಒಂದು ಸ್ವಯಂ ಪ್ರತಿರಕ್ಷಣಾ ಪ್ರಕ್ರಿಯೆಯಾಗುವುದು. ಇದು ಕೊಲಾಜಿನ್ vii ವಿರುದ್ಧವಾಗುತ್ತದೆ. ಎಪಿಡರ್ಮೋಲೈಸಿಸ್ ಬುಲೋಸ ಈ ರೀತಿಯಲ್ಲಿರುವಾಗ ಎಪಿಡರ್ಮೋಲೈಸಿಸ್ ಬುಲೋಸ ಆಕ್ಟ್ರಿಸಿಟ ಎಂದು ಕರೆಯುತ್ತಾರೆ. ಇದನ್ನು ಹೊರತುಪಡಿಸಿ ವಿವಿಧ ರೀತಿಯ ಆನುವಂಶಿಕ ಎಪಿಡರ್ಮೋಲೈಸಿಸ್ ಬುಲೋಸ ಎಂದರೆ : ಜಂಕ್ಷನಲ್ ಎಪಿಡರ್ಮೋಲೈಸಿಸ್ ಬುಲೋಸ ಮತ್ತು ಸರಳ ಎಪಿಡರ್ಮೋಲೈಸಿಸ್ ಬುಲೋಸ. ಇವುಗಳು ಕೊಲಾಜಿನ್ vii ಕೊರತೆಗೆ ಸಂಬಂಧಪಟ್ಟಿರುವುದಿಲ್ಲ. ಇವುಗಳು ಹೊರಚರ್ಮ ಅಥವಾ ಕೆಳಗಿನ ಚರ್ಮವನ್ನು ಎನ್ಕೋಡ್ ಮಾಡುವ ಜೇನಿನ ರೂಪಾಂತರಗಳಿಂದ ಬರುತ್ತವೆ.
ಉಲ್ಲೇಖಗಳು
ವರ್ಗ:ರೋಗಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಆಘ್ರಾಣ
thumb|ಮಾನವರಲ್ಲಿ ಆಘ್ರಾಣ ವ್ಯವಸ್ಥೆ
ಆಘ್ರಾಣ ವಾಸನೆಯ ಶಕ್ತಿಯನ್ನು ರೂಪಿಸುವ ಒಂದು ರಸಾಯನಗ್ರಹಿಕೆ. ಆಘ್ರಾಣ ಅನೇಕ ಉದ್ದೇಶಗಳನ್ನು ಹೊಂದಿದೆ, ಉದಾಹರಣೆಗೆ ಅಪಾಯಗಳು, ಫ಼ೆರೊಮೋನ್, ಮತ್ತು ಆಹಾರವನ್ನು ಪತ್ತೆಮಾಡುವುದು. ಇದು ಇತರ ಇಂದ್ರಿಯಗಳೊಂದಿಗೆ ಒಂದಾಗಿ ಘ್ರಾಣಶಕ್ತಿಯನ್ನು ರೂಪಿಸುತ್ತದೆ. ವಾಸನೆ ಹೊಮ್ಮಿಸುವ ವಸ್ತುಗಳು ಮೂಗಿನ ಕುಳಿಯಲ್ಲಿ ಸ್ಥಿತವಾದ ಆಘ್ರಾಣ ಗ್ರಾಹಿಗಳ ಮೇಲಿನ ನಿರ್ದಿಷ್ಟ ಸ್ಥಳಗಳಿಗೆ ಬಂಧಗೊಂಡಾಗ ಆಘ್ರಾಣ ಉಂಟಾಗುತ್ತದೆ. ಗ್ಲೊಮೇರ‍್ಯುಲಸ್‍ಗಳು ಈ ಗ್ರಾಹಿಗಳಿಂದ ಬರುವ ಸಂದೇಶಗಳನ್ನು ಸಂಗ್ರಹಿಸಿ ಘ್ರಾಣ ಗೆಡ್ಡೆಗೆ ರವಾನಿಸುತ್ತವೆ. ಅಲ್ಲಿ ಸಂವೇದನಾತ್ಮಕ ಆದಾನವು ವಾಸನೆಯ ಗುರುತಿಸುವಿಕೆ, ನೆನಪು ಮತ್ತು ಭಾವನೆಗೆ ಜವಾಬ್ದಾರವಾದ ಮಿದುಳಿನ ಭಾಗಗಳೊಂದಿಗೆ ಪರಸ್ಪರ ಕ್ರಿಯೆ ನಡೆಸಲು ಆರಂಭಿಸುತ್ತದೆ. ಹಲವುವೇಳೆ, ಭೂಜೀವಿಗಳು ವಾಸನೆ ಮತ್ತು ರುಚಿಗಾಗಿ ಪ್ರತ್ಯೇಕ ಆಘ್ರಾಣ ವ್ಯವಸ್ಥೆಗಳನ್ನು ಹೊಂದಿರುತ್ತವೆ, ಆದರೆ ಜಲಚರಗಳು ಸಾಮನ್ಯವಾಗಿ ಕೇವಲ ಒಂದು ವ್ಯವಸ್ಥೆಯನ್ನು ಹೊಂದಿರುತ್ತವೆ.
ಕಶೇರುಕಗಳಲ್ಲಿ, ಘ್ರಾಣ ಸಂವೇದಕ ನರಕೋಶಗಳು ಘ್ರಾಣ ಹೊರಪದರದಲ್ಲಿ ವಾಸನೆಗಳನ್ನು ಗ್ರಹಿಸುತ್ತವೆ. ಘ್ರಾಣ ಹೊರಪದರವು ಕನಿಷ್ಠಪಕ್ಷ ಆರು ರೂಪವೈಜ್ಞಾನಿಕವಾಗಿ ಮತ್ತು ಜೀವರಾಸಾಯನಿಕವಾಗಿ ಭಿನ್ನ ಜೀವಕೋಶ ಪ್ರಕಾರಗಳಿಂದ ರೂಪಗೊಂಡಿರುತ್ತದೆ. ಶ್ವಸನ ಹೊರಪದರಕ್ಕೆ ಹೋಲಿಸಿದರೆ ಘ್ರಾಣ ಹೊರಪದರದ ಪ್ರಮಾಣವು ಪ್ರಾಣಿಯ ಘ್ರಾಣ ಸೂಕ್ಷ್ಮತೆಯ ಸೂಚನೆ ನೀಡುತ್ತದೆ. ಮಾನವರು ಸುಮಾರು ೧.೬ ಚದರ ಅಂಗುಲದಷ್ಟು ಘ್ರಾಣ ಹೊರಪದರವನ್ನು ಹೊಂದಿರುತ್ತಾರೆ. ಕೆಲವು ನಾಯಿಗಳು ೨೬ ಚದರ ಅಂಗುಲದಷ್ಟು ಘ್ರಾಣ ಹೊರಪದರವನ್ನು ಹೊಂದಿರುತ್ತವೆ. ನಾಯಿಯ ಘ್ರಾಣ ಹೊರಪದರವು ಗಣನೀಯವಾಗಿ ಹೆಚ್ಚು ದಟ್ಟವಾಗಿ ನರಗಳನ್ನು ಹೊಂದಿರುತ್ತದೆ, ಚದರ ಸೆಂಟಿಮೀಟರ್‍ಗೆ ನೂರು ಪಟ್ಟು ಹೆಚ್ಚು ಗ್ರಾಹಿಗಳಿರುತ್ತವೆ.
ನಾಸಿಕ ಮಾರ್ಗಗಳ ಹೊರ ನಾಸಿಕ ಕುಳಿಯ ಮೂಲಕ ಸಾಗುವ ವಾಸನೆ ಹೊಮ್ಮಿಸುವ ವಸ್ತುಗಳ ಅಣುಗಳು ಕುಹರದ ಬಾಹ್ಯ ಭಾಗಕ್ಕೆ ಅಂಟಿರುವ ಲೋಳೆಯಲ್ಲಿ ಕರಗುತ್ತವೆ ಮತ್ತು ಘ್ರಾಣ ಸಂವೇದಕ ನರಕೋಶಗಳ ಡೆಂಡ್ರೈಟ್‍ಗಳ ಮೇಲಿನ ಘ್ರಾಣ ಗ್ರಾಹಿಗಳಿಂದ ಕಂಡುಹಿಡಿಯಲ್ಪಡುತ್ತವೆ. ಇದು ವಿಸರಣ ಅಥವಾ ವಾಸನೆ ಹೊಮ್ಮಿಸುವ ವಸ್ತುವು ಬಂಧಕ ಪ್ರೋಟೀನುಗಳಿಗೆ ಬಂಧಗೊಳ್ಳುವುದರಿಂದ ಸಂಭವಿಸಬಹುದು. ಹೊರಪದರದ ಮೇಲಿರುವ ಲೋಳೆಯು ಮ್ಯೂಕೊಪಾಲಿಸ್ಯಾಕರೈಡ್‍ಗಳು, ಲವಣಗಳು, ಕಿಣ್ವಗಳು ಮತ್ತು ಪ್ರತಿಕಾಯಗಳನ್ನು (ಇವು ಅತಿಮುಖ್ಯ, ಏಕೆಂದರೆ ಘ್ರಾಣ ನರಕೋಶಗಳು ಸೋಂಕು ಮಿದುಳಿಗೆ ಸಾಗಲು ನೇರ ಮಾರ್ಗವನ್ನು ಒದಗಿಸುತ್ತವೆ) ಹೊಂದಿರುತ್ತದೆ. ಈ ಲೋಳೆಯು ವಾಸನೆ ವಸ್ತುಗಳ ಅಣುಗಳಿಗೆ ದ್ರಾವಕವಾಗಿ ಕಾರ್ಯನಿರ್ವಹಿಸುತ್ತದೆ, ನಿರಂತರವಾಗಿ ಹರಿಯುತ್ತಿರುತ್ತದೆ, ಮತ್ತು ಸರಿಸುಮಾರು ಹತ್ತು ನಿಮಿಷಗಳಿಗೊಮ್ಮೆ ಬದಲಾಯಿಸಲ್ಪಡುತ್ತದೆ.
ಉಲ್ಲೇಖಗಳು
ವರ್ಗ:ಘ್ರಾಣ ವ್ಯವಸ್ಥೆ
ಭಿನ್ನಾಂಕ
thumb|ಕೇಕ್‍ನಿಂದ ಕಾಲು ಭಾಗ (ನಾಲ್ಕನೇ ಒಂದು ಭಾಗ) ತೆಗೆದಿರುವುದು. ಭಿನ್ನಾಂಕವು (ಭಿನ್ನರಾಶಿ) ಸಂಪೂರ್ಣದ ಒಂದು ಭಾಗವನ್ನು ಅಥವಾ, ಹೆಚ್ಚು ಸಾಮಾನ್ಯವಾಗಿ, ಯಾವುದೇ ಸಂಖ್ಯೆಯ ಸಮಾನ ಭಾಗಗಳನ್ನು ಪ್ರತಿನಿಧಿಸುತ್ತದೆ. ದೈನಂದಿನ ಭಾಷೆಯಲ್ಲಿ ಹೇಳಲಾದಾಗ, ಭಿನ್ನಾಂಕವು ಒಂದು ನಿರ್ದಿಷ್ಟ ಗಾತ್ರದ ಎಷ್ಟು ಭಾಗಗಳಿವೆ ಎಂದು ವರ್ಣಿಸುತ್ತದೆ, ಉದಾಹರಣೆಗೆ, ಅರ್ಧ, ಎಂಟು-ಐದನೇ, ಮುಕ್ಕಾಲು. ಸಾಮಾನ್ಯ, ಅಥವಾ ಸರಳ ಭಿನ್ನರಾಶಿಯು (ಉದಾಹರಣೆಗಳು ಮತ್ತು 17/3) ಒಂದು ಗೆರೆಯ ಮೇಲೆ (ಅಥವಾ ಕೋಚು ರೇಖೆಯ ಮೊದಲು) ಇರುವ ಪೂರ್ಣಾಂಕ ಅಂಶ, ಮತ್ತು ಆ ರೇಖೆಯ ಮೊದಲು (ಅಥವಾ ಆಮೇಲೆ) ಪ್ರದರ್ಶಿಸಲಾದ ಶೂನ್ಯವಲ್ಲದ ಪೂರ್ಣಾಂಕ ಛೇದವನ್ನು ಹೊಂದಿರುತ್ತದೆ. ಅಂಶಗಳು ಮತ್ತು ಛೇದಗಳನ್ನು ಸಾಮಾನ್ಯವಲ್ಲದ ಭಿನ್ನರಾಶಿಗಳಲ್ಲಿ ಕೂಡ ಬಳಸಲಾಗುತ್ತದೆ, ಉದಾಹರಣೆಗೆ ಮಿಶ್ರ ಭಿನ್ನಾಂಕಗಳು, ಸಂಕೀರ್ಣ ಭಿನ್ನಾಂಕಗಳು, ಮತ್ತು ಮಿಶ್ರ ಸಂಖ್ಯಾವಾಚಕಗಳು.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಥಮಿಕ ಅಂಕಗಣಿತ
ಕೂಗರ್
ಕೂಗರ್ ಅಮೆರಿಕ ಖಂಡಗಳಿಗೆ ಸೀಮಿತವಾಗಿರುವ ಒಂದು ಹಬ್ಬೆಕ್ಕು.ಇದಕ್ಕೆ ಪ್ಯೂಮ, ಮೌಂಟನ್ ಲಯನ್, ಪ್ಯಾಂಥರ್, ಕ್ಯಾಟಮೌಂಟ್, ಪಯಿಂಟರ್ (ಬಹುಶಃ ಪ್ಯಾಂಥರ್ ಎಂಬುದರ ಅಪಭ್ರಂಶ) ಎಂಬ ಹೆಸರುಗಳೂ ಇವೆ.
ವೈಜ್ಞಾನಿಕ ವಿಂಗಡಣೆ
ಕಾರ್ನಿವೋರ ಗಣದ ಫೆಲಿಡೀ ಕುಟುಂಬಕ್ಕೆ ಸೇರಿದೆ. ಫೆಲಿಸ್ ಕಾನ್‍ಕಲರ್ ಎಂಬ ವೈಜ್ಞಾನಿಕ 933-936 ಕೂಗುಸಿರು ಹೆಸರಿನ ಈ ಜಾತಿಯಲ್ಲಿ ಸುಮಾರು 15 ಉಪಪ್ರಭೇದಗಳನ್ನು ಗುರುತಿಸಲಾಗಿದೆ.
ಭೌಗೋಳಿಕ ಹರಡುವಿಕೆ
19ನೆಯ ಶತಮಾನದ ಕೊನೆಯವರೆಗೂ ಕೆನಡದ ಬ್ರಿಟಿಷ್ ಕೊಲಂಬಿಯದಿಂದ ಹಿಡಿದು ದಕ್ಷಿಣ ಅಮೆರಿಕದ ಅರ್ಜೆಂಟೀನ, ಪಟಗೋನಿಯಗಳವರೆಗೂ ಕೂಗರ್ ಹರಡಿತ್ತು. ಆದರೆ ಬೇಟೆಯಿಂದಾಗಿ ಇದರ ವ್ಯಾಪ್ತಿ ಕುಗ್ಗಿದೆ. ಈಗ ಕೆನಡದ ಪಶ್ಚಿಮ ಪರ್ವತ ಪ್ರದೇಶಗಳಲ್ಲಿ ರಾಕಿ ಪರ್ವತಗಳಲ್ಲಿ ಮತ್ತು ದಕ್ಷಿಣ ಅಮೆರಿಕದ ಕಾಡುಗಳಲ್ಲಿ ಮಾತ್ರ ಕಂಡುಬರುತ್ತದೆ. ವಿವಿಧ ಬಗೆಯ ವಾಯುಗುಣಗಳಲ್ಲಿ ಜೀವಿಸಬಲ್ಲ ಪರಿಹೊಂದಾಣಿಕೆಯ ಸಾಮಥ್ರ್ಯವನ್ನು ಪಡೆದಿದೆ. ಸಮುದ್ರಮಟ್ಟದಿಂದ ಹಿಡಿದು 14,000' ಎತ್ತರದ ಪರ್ವತ ಪ್ರದೇಶಗಳಲ್ಲೂ ಬದುಕಬಲ್ಲದು.
ಲಕ್ಷಣಗಳು
ಅಮೆರಿಕದಲ್ಲಿ ಕಾಣಬರುವ ಬೆಕ್ಕಿನ ಜಾತಿಯ ಪ್ರಾಣಿಗಳಲ್ಲಿ ಗಾತ್ರದ ದೃಷ್ಟಿಯಿಂದ ಇದಕ್ಕೆ ಎರಡನೆಯ ಸ್ಥಾನ. ಬೆಳೆವಣಿಗೆಯ ಪೂರ್ಣಾವಸ್ಥೆಯನ್ನು ತಲುಪಿದ ಗಂಡು ಕೂಗರ್ 190-270 ಸೆಂಮೀ. ಉದ್ದವೂ (ಬಾಲವೂ ಸೇರಿ) 60-75 ಸೆಂಮೀ. ಎತ್ತರವೂ ಇರುತ್ತದೆ. 36-45ಕೆಜಿ. ತೂಗುತ್ತದೆ. Of this length, 63 to 95 cm. ಕೆಲವು ಗಂಡುಗಳು 90 ಕೆಜಿ. ತೂಗಿರುವ ದಾಖಲೆಯೂ ಉಂಟು. ಹೆಣ್ಣು ಗಂಡಿಗಿಂತ ಚಿಕ್ಕದು. ಕೂಗರಿನ ಮೈಬಣ್ಣ ಕೆಂಪುಮಿಶ್ರಿತ ಕಂದು. ಕಾಲು, ಹೊಟ್ಟೆ, ಕತ್ತಿನ ತಳಬಾಗ ಮತ್ತು ಮೇಲ್ದುಟಿ ಮಾಸಲು ಬಿಳುಪು. ಕೂಗರ್ ಕೊಂಚಮಟ್ಟಿಗೆ ಸಿಂಹವನ್ನು ಹೋಲುವುದಾದರೂ ಸಿಂಹಕ್ಕಿರುವಂತೆ ಕೇಸರ ಇದರಲ್ಲಿಲ್ಲ. ಕಿವಿಗಳು ಅಗಲವಾಗಿ ದುಂಡು ಆಕಾರದವಾಗಿವೆ. ಬಾಲ ದಪ್ಪ ಹಾಗೂ ಉರುಳೆಯಂತಿದೆ. ಬಾಲದ ಮತ್ತು ಕಿವಿಯ ತುದಿಗಳು ಸ್ವಲ್ಪ ಕಪ್ಪುಬಣ್ಣದವು. ಬಾಲದ ತುದಿಯಲ್ಲಿ ಕೂದಲಿನ ಸಣ್ಣ ಗೊಂಡೆಯಿದೆ. ಕೂಗರ್ ಹಗಲಿನಲ್ಲಿ ಸಾಮಾನ್ಯವಾಗಿ ಬೆಟ್ಟಗಳ ಗುಹೆಗಳಲ್ಲಿ ನಿದ್ದೆ ಮಾಡುತ್ತಲೋ ಇಲ್ಲವೆ ಎತ್ತರವಾದ ಬಂಡೆಗಳ ಮೇಲೆ ಬಿಸಿಲಿಗೆ ಮೈಯೊಡ್ಡಿ ವಿಶ್ರಾಂತಿ ಪಡೆಯುತ್ತಲೋ ಕಾಲ ಕಳೆಯುತ್ತದೆ. ಸಂಜೆಯಾದ ಮೇಲೆ ಆಹಾರಾನ್ವೇಷಣೆಗೆ ಹೊರಡುತ್ತದೆ.
ಆಹಾರ
ಜಿಂಕೆ, ಮೊಲ, ಕಾಡುಕುರಿ, ಗಿನಿಹಂದಿ ವಿವಿಧ ಬಗೆಯ ಹಕ್ಕಿಗಳು ಇದರ ಆಹಾರ, ದನ, ಕುರಿ, ಮುಂತಾದ ಸಾಕುಪ್ರಾಣಿಗಳನ್ನು ಬೇಟೆಯಾಡುವುದೂ ಉಂಟು. ಆಹಾರಕ್ಕಾಗಿ ತನ್ನ ವಾಸಸ್ಥಳದಿಂದ ಬಲುದೂರ ಸಂಚಾರ ಹೊರಡುವ ಇದು ಅಗಲವಾದ ನದಿಗಳನ್ನು ಸರಾಗವಾಗಿ ಈಜಿಕೊಂಡು ಸಾಗುತ್ತದೆ. ಹುಲಿ, ಸಿಂಹಗಳಂತೆಯೇ ಬೇಟೆಯಲ್ಲಿ ಬಹಳ ಕುಶಲಿ. ಎರೆ ಕಣ್ಣಿಗೆ ಬಿದ್ದರೆ ಅದಕ್ಕೆ ತನ್ನ ಸುಳಿವು ಸಿಕ್ಕದಂತೆ ನಿಶ್ಯಬ್ಧವಾಗಿ ಅದರ ಹತ್ತಿರ ಬರುತ್ತದೆ. ಸಾಕಷ್ಟು ಹತ್ತಿರ ಬಂದ ಮೇಲೆ ಎರೆಯ ಮೇಲೆ ಚಂಗನೆ ನೆಗೆದು ಅದರ ಎದೆ ಅಥವಾ ಕುತ್ತಿಗೆಗೆ ಬಾಯಿಹಾಕಿ ಹಿಡಿದು ನೆಲಕ್ಕುರುಳಿಸುತ್ತದೆ. ಸುಮಾರು 20' ದೂರಕ್ಕೆ ನೆಗೆಯಬಲ್ಲುದೆಂದು ಹೇಳಿಕೆಯಿದೆ. ತುಂಬ ಬಲಶಾಲಿಯಾದ ಇದು ತನಗಿಂತ ಐದುಪಟ್ಟು ಭಾರವಾದ ಎರೆಯನ್ನು 90-100ಮೀ. ದೂರದ ವರೆಗೂ ಎಳೆದೊಯ್ಯಬಲ್ಲುದು. ಸಂತೃಪ್ತಿಯಾಗಿ ತಿಂದ ಮೇಲೆ ಉಳಿಯುವ ಮಾಂಸವನ್ನು ಪೊದೆಯಲ್ಲಿ ಮುಚ್ಚಿಟ್ಟು ಮತ್ತೆ ಮಾರನೆಯ ದಿನ ಬಂದು ತಿನ್ನುವುದುಂಟು. ಮನುಷ್ಯನಿಗೆ ಉಪದ್ರವ ಕೊಡುವುದು ಬಲುವಿರಳ. ಅವನನ್ನು ಕಂಡರೆ ಹೆದರುತ್ತದೆ. ಆದರೂ ಕೆಲವೊಮ್ಮೆ ಮನುಷ್ಯನನ್ನು ಕೊಲ್ಲುವುದುಂಟು. ಬಹುಶಃ ರೇಗಿಸಿದರೆ ಘಾಸಿ ಮಾಡಿದರೆ ಮಾತ್ರ ದಾಳಿಮಾಡುತ್ತದೆ.
ಸಂತಾನೋತ್ಪತ್ತಿ
ಕೂಗರ್‍ಗೆ ನಿರ್ದಿಷ್ಟವಾದ ಸಂತಾನೋತ್ಪತ್ತಿಯ ಕಾಲ ಇಲ್ಲ. ವರ್ಷದ ಯಾವ ತಿಂಗಳಿನಲ್ಲಾದರೂ ಮರಿ ಹಾಕಬಲ್ಲುದು. 2-3 ವರ್ಷಗಳಿಗೊಮ್ಮೆ ಮರಿ ಹಾಕುತ್ತದೆ. ಮರಿಗಳ ಸಂಖ್ಯೆ ಸೂಲಿಗೆ 1-6. ಗರ್ಭಧಾರಣೆಯ ಕಾಲ 90-96 ದಿವಸಗಳು. ಆಗತಾನೆ ಹುಟ್ಟಿದ ಮರಿ ಸುಮಾರು 30 ಸೆಂಮೀ ಉದ್ದವಿದ್ದು 500 ಗ್ರಾಂ. ತೂಗುತ್ತದೆ. ಮರಿ ಕಣ್ಣು ತೆರೆದಿರುವುದಿಲ್ಲ. ಇದರ ಮೈಬಣ್ಣ ಹಳದಿ. ಅದರ ಮೇಲೆಲ್ಲ ಚಿಕ್ಕ ಕಪ್ಪು ಮಚ್ಚೆಗಳಿರುತ್ತವೆ. ಆರು ತಿಂಗಳ ಅನಂತರ ಮಚ್ಚೆಗಳು ಮಾಯವಾಗುತ್ತವೆ. ಮರಿಗಳು 1-2 ವರ್ಷ ವಯಸ್ಸಿನ ವರೆಗೂ ತಾಯಿಯೊಂದಿಗೇ ಇದ್ದು ಅನಂತರ ಸ್ವತಂತ್ರ ಜೀವನ ಆರಂಭಿಸುತ್ತವೆ. ಕೂಗರ್‍ನ ಆಯಸ್ಸು ಸುಮಾರು 20 ವರ್ಷಗಳು.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಣಿಗಳು
ಅಣಬೆ ಸೊಂಕುಗಳು
ಮಾನವನಲ್ಲೂ ಪ್ರಾಣಿಗಳಲ್ಲೂ ಐವತ್ತಕ್ಕೂ ಮೀರಿದ ಬಗೆಗಳ ಅಣಬೆ (ಬೂಜು, ಬೂಷ್ಟು, ಶಿಲೀಂಧ್ರ) ಗಳಿಂದ ಸೊಂಕು ರೋಗಗಳು ಕಾಣಿಸಿಕೊಳ್ಳುತ್ತವೆ. ಚರ್ಮ, ಕೂದಲು ಉಗುರುಗಳ ಮೇಲ್ಮೇಲಿನ ಸೊಂಕುಗಳು ಚರ್ಮಜೀವಿಸಸಿಬೇನೆಗಳು (ಡರ್ಮಟೋಫೈಟೋಸಸ್) ಎಂದೂ ಇನ್ನೂ ಆಳದ ಕಣಜಾಲಗಳಲ್ಲೂ ಅಂಗಗಳಲ್ಲೂ ಆಗುವುವು ಅಣಬೇನೆಗಳು (ಮೈಕೋಸಸ್) ಎಂದೂ ಹೆಸರಾಗಿವೆ. ಬಹುಮಟ್ಟಿಗೆ ಈ ಅಣಬೇನೆಗಳೆಲ್ಲ ನಿರಪಾಯಕರವಾದುವು. ಆದರೂ ಕೆಲವು ಮಾರಕ. ಏಕಾಣುಜೀವಿಗಳಿಂದಾದ ರೋಗಗಳಲ್ಲಿ ಬಳಸುವ ಎಂದಿನ ಸಾಮಾನ್ಯ ಜೀವಿರೋಧಕಗಳು (ಆ್ಯಂಟಿಬಯಾಟಿಕ್ಸ್) ಅಣಬೆಗಳ ಎದುರಾಗಿ ಚಿಕಿತ್ಸೆಗೆ ಬಾರದಿದ್ದರೂ ಅಣಬೆಗಂತಿಗಳಲ್ಲಿ (ಮೈಸಿಟೋಮಾಸ್) ಕೆಲವಕ್ಕೆ ಸಲ್ಫ ಮತ್ತು ಸಲ್ಫೋನು ಮದ್ದುಗಳಿಂದ ಚಿಕಿತ್ಸೆ ಆಗುತ್ತಿದೆ. ಮೈಯೊಳಗಿನ ಕೆಲವು ಅಣಬೇನೆಗಳು ಆಂಪೊಟೆರಿಸಿನ್ ಬಿ ಇಂದ ವಾಸಿಯಾಗಿವೆ. ಜಗ್ಗದಿರುವ ಚರ್ಮಜೀವಿಸಸಿಗಳಲ್ಲಿ ಕೆಲವಂತೂ ಜೀವಿರೋಧಕವಾದ ಗ್ರಿಸಿಯೊಫಲ್ವಿನ್‍ನಿಂದ ಗುಣವಾಗಿವೆ.
ಮೇಲ್ಮೇಲಿನ ಸೊಂಕುಗಳು
ಚರ್ಮದ ತೀರ ಹೊರಗಣ ಕೊಂಬಿನಂಥ ಪದರದ ಪ್ರೋಟೀನಾದ ಕೊಂಪೊರೆಗದಿಂದ (ಕೆರ್ಯಾಟಿನ್) ಪುಷ್ಟಿಗೊಳ್ಳುವ ಅಣಬೆಗಳ ಒಂದು ಗುಂಪಾದ ಚರ್ಮಜೀವಿಸಸಿಗಳ ಸುಮಾರು 20 ಜಾತಿಗಳಲ್ಲಿ ಯಾವುದರಿಂದಲಾದರೂ ಚರ್ಮಜೀವಿಸಸಿಬೇನೆ ಹತ್ತಬಹುದು. ಹುಳುಕಡ್ಡಿ (ಗಜಕರ್ಣ) ಒಂದು ಸಾಮಾನ್ಯ ಚರ್ಮಜೀವಿಸಸಿ. ಸಾಮಾನ್ಯವಾಗಿ ಇನ್ನೊಬ್ಬರಿಂದಲೋ ಬೆಕ್ಕು, ನಾಯಿ, ಕುದುರೆ, ದನಗಳಿಂದಲೋ ಬರುವ ಅಂಟುರೋಗವಿದು. ಮಕ್ಕಳಲ್ಲಿ ಏಳುವ ಸಾಂಕ್ರಾಮಿಕ ರೂಪದ ನೆತ್ತಿಯ ಮೇಲಿನ ಹುಳುಕಡ್ಡಿಗೆ ಒಂದು ಬಗೆಯ ಮಿಣಿಬೀಜಕಣ (ಮೈಕ್ರೊಸ್ಟೊರಾನ್) ಕಾರಣ. ಹುಳುಕಡ್ಡಿಯ ವಿಪರೀತ ರೂಪವಾದ ಹುಟ್ಟಿ ಸಿಪ್ಪು (ಫೇವಸ್) ದೊಡ್ಡವರಲ್ಲೂ ಮಕ್ಕಳಲ್ಲೂ ಕಾಣಿಸಿಕೊಳ್ಳುತ್ತದೆ. ಇದರ ಚಿಕಿತ್ಸೆ ಆಗದಿದ್ದರೆ ಸಾಯುವ ತನಕ ಇರಬಹುದು. ಅಂಗಸಾಧಕನ ಪಾದ (ಅಥ್ಲೆಟ್ಸ್ ಫುಟ್) ಕೂದಲ ಜೀವಿಸಸಿ, ಮೇಲ್ಚರ್ಮಜೀವಿಸಸಿಗಳ ಜಾತಿಗಳಿಂದಾಗುವ ಸೊಂಕು. ಎಳೆತನ ದಾಟಿದವರಲ್ಲಿ ಕಾಣುವುದಿದು. ಎಳೆಯ ಹುಡುಗರಲ್ಲಿ ಅನೇಕ ವೇಳೆ ಕಾಣುವ ತೊಡೆಸಿಬ್ಬಿಗೂ ಅದೇ ರೋಗಾಣುವಿನ ಇನ್ನೊಂದು ಬಗೆ ಕಾರಣ. ಚರ್ಮದ ಮೇಲ್ಮೇಲಿನ ಸೊಂಕಿಗೆ ಕಾರಣವಾದ ಒಂದು ಬಗೆಯ ಸಿಬ್ಬು ಹಲಬಣ್ಣದ ಹೊದರೊಟ್ಟಿಗೆ (ಪಿಟರಿಯಾಸಿಸ್ ವರ್ಸಿಕಲರ್) ಕಾರಣವಾದ ಜೀವಾಣು ಮೈ ಚರ್ಮದ ಬಣ್ಣ ಕೆಡಿಸುತ್ತದೆ.
ಮೈಗೂಡುವ ಅಣಬೇನೆಗಳು
ಯಾವ ರೋಗವನ್ನೂ ತೋರದೆಯೇ ಮೈಮೇಲಿರುವ ಅಣಬೆಗಳಿಂದ ಕೆಲವು ಸಂದರ್ಭಗಳಲ್ಲಿ ಮೇಲ್ಮೇಲಿನ ಸೊಂಕುಗಳಾಗುವುವು. ಇದರೆದುರಾಗಿ, ಇನ್ನೂ ಕಟ್ಟುನಿಟ್ಟಾದ ಮೈಗೂಡಿದ ಅಣಬೇನೆಗಳಿಗೆ ಕಾರಣವಾಗುವ ಬಹುಪಾಲು ಅಣಬೆಗಳು ಮಾನವನ ಒಳಗಾಗಲಿ ಮೈ ಮೇಲಾಗಲಿ ಇರದೆ, ಮಣ್ಣಿನಲ್ಲೂ ಕೊಳೆವೆ ಜೀವಿಕ ಕಸ, ಕೊಳಕಿನಲ್ಲೂ ಬಿಡಿಯಾಗಿ ಉಳಕಲಜೀವಿ ಸಿಸಿಗಳಾಗಿ (ಸ್ಯಾಪ್ರೊಫೈಟ್ಸ್) ಬೆಳೆದು ಬದುಕುಳಿದಿರುತ್ತವೆ. ಇದರಿಂದಾಗಿ, ಅನೇಕ ವೇಳೆ ಇವು ಮಾನವನಿಗೂ ಹತ್ತುವುದು ಹೆಚ್ಚಲ್ಲ. ಸೊಂಕು ಹತ್ತುವ ಸಂದರ್ಭಗಳು ಪೂರ್ತಿ ಗೊತ್ತಿಲ್ಲದಿದ್ದರೂ ಗಾಳಿಯಲ್ಲಿ ತೇಲಿಬರುವ ಬೀಜಕಣಗಳನ್ನು (ಸ್ಪೋರ್ಸ್) ಉಸಿರಲ್ಲಿ ಎಳೆತ, ಬಾಯಿ ಸೇವನೆ, ಇಲ್ಲವೇ ಗಾಯಗಳಾದಾಗ ಚರ್ಮದಲ್ಲಿ ಅಣಬೆಯ ಒಳಸೇರಿಕೆ, ಇವು ಅಂಥ ಹಲವಾರು ಸಂದರ್ಭಗಳು. ಪುಪ್ಪುಸದ ಅಣಬೇನೆಗಳಲ್ಲಿ ಸೊಂಕಿಗೆ ಹೆಚ್ಚಾಗಿ ಒಡ್ಡಿದಷ್ಟೂ ರೋಗವೂ ಉಗ್ರವಾಗಿರುವುದು. ಈ ಸೊಂಕನ್ನು ತಡೆವುದರಲ್ಲೂ ಈಡಾಗುವುದರಲ್ಲೂ ಒಬ್ಬೊಬ್ಬನೂ ಒಂದೊಂದು ತೆರ. ತುಸು ಬೇನೆ ಬಿದ್ದು ಚೇತರಿಸಿಕೊಂಡ ಮೇಲೆ ಮತ್ತೆ ಸೊಂಕು ಹತ್ತುವುದು ಅಪರೂಪ.
ಲಕ್ಷಣಗಳು
ಕಾಯ್ಬೀಜಾಣಣಬೇನೆ (ಕಾಕ್ಸಿಡಿಯಾಯ್ಡೊಮೈಕೋಸಿಸ್) ಎರಡು ತೆರನಾಗಿ ಕಾಣಿಸಿಕೊಳ್ಳಬಹುದು. ಕಣಿವೆ ಜ್ವರವೆಂಬ ಕೂರಾದರೂ ಮೆಲುಪಿನ ಪುಪ್ಪುಸದ ಸೊಂಕಾಗಬಹುದು. ಇಲ್ಲವೇ ಕಾಯ್ಬೀಜಾಣುವಿನ ಹರಳಗಂತಿ (ಗ್ರಾನ್ಯುಲೋಮ) ಎಂಬ ಎಲ್ಲೆಲ್ಲೂ ಹರಡಿ ಹೆಚ್ಚಿಕೊಳ್ಳುವ ಹರಳಗಂತಿಯಂಥ ರೋಗವಾಗಿರಬಹುದು. ಕೆರಳಿಕ ಕೇಂದ್ರದ ಸುತ್ತಲೂ ಮುಖ್ಯವಾಗಿ ಹರಳಂಥ ಕಣಜಾಲವಿರುವ ಬೆಳೆತಗಳೇ ಹರಳಗಂತಿಗಳು. ಪುಪ್ಪುಸದ ಸೊಂಕು ಇದರ ಮೂಲ. ಬೇನೆಯ ಮೊದಲಲ್ಲಿ ಇದು ಪುಪ್ಪುಸದ ಕ್ಷಯವನ್ನು ಹೋಲುತ್ತದೆ. ಸಾಮಾನ್ಯವಾಗಿ ರೋಗಿಯ ರೋಗತಡೆವ ಬಲದಿಂದ ಕೊನೆಗೆ ರೋಗ ನೀಗುತ್ತದೆ. ಆದರೆ ಕರುಳುಗಳ ಹೊರತು ಯಾವ ಅಂಗಗಳಿಗಾದರೂ ಇದು ತಟ್ಟಬಹುದು. ಅಮೆರಿಕಗಳ ನಡುಪ್ರದೇಶಗಳಲ್ಲಿ ಈ ರೋಗ ಸಾಮಾನ್ಯ. ಈ ಅಣಬೆ ಮಣ್ಣಿನಲ್ಲಿ ಇರುತ್ತದೆ. ನಾಯಿ, ಇಲಿ, ದನ, ಮನುಷ್ಯರಲ್ಲೂ ರೋಗಕ್ಕೆ ಇದೇ ಕಾರಣ.ಜಾಲಮಾಟಕಣದ (ಹಿಸ್ಟೊಪ್ಲಾಸ್ಮ) ಒಂದು ಬಗೆಯಿಂದಾಗುವ ಜಾಲಮಾಟಕಣತೆ (ಹಿಸ್ಟೊಪ್ಲಾಸ್ಮೋಸಿಸ್) ಕೂಡ ಪುಪ್ಪುಸದ ಕೂರಾದ ರೋಗವಾದರೂ ತಂತಾನಾಗಿ ಇಳಿದುಹೋಗುವುದು. ಆದರೆ ಕೆಲವೇಳೆ ತೊರಳೆ (ಗುಲ್ಮ), ಈಲಿ, ಹಾಲುರಸಗಂಟುಗಳು ಮತ್ತಿತರ ಅಂಗಗಳಿಗೆ ಸೊಂಕುಹತ್ತಿಸಿ ಸಾಯಿಸಲೂಬಹುದು. ಪುಪ್ಪುಸದಲ್ಲಿ ವಾಸಿಯಾದ ಅಂಗಾಯಗಳಲ್ಲಿ (ಲೀಷನ್ಸ್) ಸುಣ್ಣ ಸೇರಿಕೊಂಡಾಗ, ಕ್ಷಯವೆಂದು ತಪ್ಪು ತಿಳಿಯಬಹುದು. ಕೆಲವು ನಾಡುಗಳಲ್ಲಿ ಇದು ಜಗ್ಗದೆ ನೆಲೆಸಿರುವುದು. ಹಲವೇಳೆ ಬೆಕ್ಕು, ನಾಯಿ, ಮತ್ತಿತರ ಪ್ರಾಣಿಗಳಿಗೂ ಹತ್ತಬಹುದು. ಮಣ್ಣು, ಗೊಬ್ಬರ, ಕಚಡ ಗುಂಡಿಗಳಲ್ಲೂ ಕೋಳಿಗಳ, ಬಾವಲಿಗಳ ಇಕ್ಕೆಗಳಲ್ಲೂ ಈ ಅಣಬೆ ಜೀವಾಣು ಇರಬಹುದು.
ಉತ್ತರ ಅಮೆರಿಕದ ನನೆಯಣಬೇನೆ
ಉತ್ತರ ಅಮೆರಿಕದ ನನೆಯಣಬೇನೆ (ಬ್ಲಾಸ್ಟೊಮೈಕೋಸಿಸ್) ಚರ್ಮ, ಪುಪ್ಪುಸಗಳು, ಮತ್ತಿತರ ಅಂಗಗಳಿಗೆ ಹತ್ತುತ್ತದೆ. ದಕ್ಷಿಣ ಅಮೆರಿಕದ ಬಗೆಯದು ಚರ್ಮ, ಲೋಳೆಪೊರೆಗಳ ಹಾಲುರಸ ಗಂಟುಗಳು, ಕರುಳುಗಳಿಗೆ ಹತ್ತುವ ಹರಳಗಂತಿಯ ರೋಗ. ಬಹಳ ಮಂದಿ ಇದರಿಂದ ಸಾಯುವರು. ಇದರ ಅಣಬೆಯ ಬೀಜಕಣಗಳು ಹೊಟ್ಟಿಗೆ ಸೇರುವುದರಿಂದ ರೋಗ ಏಳುತ್ತದೆ.ಸಾಮಾನ್ಯವಾಗಿ ಕೆಮ್ಮಿನಿಂದ ಆರಂಭವಾಗುವ ಹುದುಗುಮಣಿಯಣಬೇನೆ (ಟೊರುಲೋಸಿಸ್; ಮೋಟುಕಾಯ್ಜೀವಿಬೇನೆ; ಕ್ರಿಪ್ಟೊಕಾಕೋಸಿಸ್) ರೋಗ ಮೋಟುಕಾಯ್ಜೀವಿ ಬಗೆಯೊಂದರಿಂದ ಬಂದು, ಸಾಮಾನ್ಯವಾಗಿ ಮಿದುಳು, ಬೆನ್ನು ಹುರಿಗಳ ಪದರಗಳ ಉರಿತವಾಗುತ್ತದೆ. ಅಲ್ಲದೆ ಚರ್ಮ, ಮೂಳೆಗಳು, ಒಳಾಂಗಗಳಿಗೂ ಬೇನೆ ತಪ್ಪಿದ್ದಲ್ಲ. ಪ್ರಪಂಚಲ್ಲಿ ಎಲ್ಲೆಲ್ಲೂ ಹರಡಿರುವ ರೋಗವಿದು. ಉಳಿದ ರೋಗಾಣುಗಳಂತೆ, ಮೈಯಲ್ಲಿ ಯಾವ ಪ್ರತಿಕ್ರಿಯೆಯನ್ನೂ ಏಳಿಸದು. ಮಣ್ಣಿನಲ್ಲೂ ಪಾರಿವಾಳದ ಹಿಕ್ಕೆಯಲ್ಲೂ ಇವು ಕಂಡುಬಂದಿವೆ. ಸೊಂಕಿನ ಇನ್ನಾವ ಮೂಲವೂ ತಿಳಿದಿಲ್ಲ. ಮೈಗೆ ಹತ್ತುವ ಉಳಿದೆಲ್ಲ ಬೇನೆಗಳಂತೆ ಇದು ಅಂಟುವ ರೋಗವಲ್ಲ.ಬೇರೂರಿ ನಿಧಾನವಾಗಿ ಹರಡುವ ಹರಳಗಂತಿಯಂಥ ರೋಗ ಬಣ್ಣನನೆಯಣ ಬೇನೆ (ಕ್ರೋಮೊಬ್ಲಾಸ್ಟೊಮೈಕೊಸಿಸ್). ಸಾಮಾನ್ಯವಾಗಿ ಕಾಲುಗಳ ಚರ್ಮ, ಚರ್ಮದಡಿಯ ಕಣಜಾಲಗಳಲ್ಲಿ ಕಾಣುತ್ತದೆ. ಬರಿಗಾಲಲ್ಲಿ ಅಡ್ಡಾಡುವಾಗ ಕಲ್ಲು ಮುಳ್ಳು ತಗುಲಿ ಈ ಅಣಬೇನೆ ಹತ್ತಬಹುದು.
ಅಣಬೆಗಂತಿಗಳು
ಸೊಂಕು ಹತ್ತಿರುವ ಮುಳ್ಳು, ಸಿಬರುಗಬಳು ಚುಚ್ಚಿದಾಗ ಬೀಜಕಣಗಳು ಒಳಹೊಕ್ಕು ನೆಡುವುದರಿಂದಾಗುವ ಒಂದೇ ತೆರನಾಗಿ ತೋರುವ ಕಿರಣ ಬೇನೆವರ್ಗ ಮತ್ತು ಅಣಬೆಗಳ ಸುಮಾರು 15 ಜಾತಿಗಳಿಂದ ಏಳುವ ರೋಗ ತಂಡಗಳಿವು. ಸಾಮಾನ್ಯವಾಗಿ ಮೈಗೆ ಮುಳ್ಳು ತಗಲುವೆಡೆಗಳಲ್ಲೆಲ್ಲ ಇದರ ಸೊಂಕೇಳುವುದು. ಪಾದಗಳಲ್ಲಿ ಏಳುವುದು ತೀರ ಸಾಮಾನ್ಯ. ಊದಿಕೊಂಡು ಗಂಟು ಗಂಟಾಗಿ ಮೂಳೆಯೂ ಸೇರಿದಂತೆ ಕಣಜಾಲಗಳು ಹಾಳಾಗಿ, ಹುಣ್ಣಿನಿಂದ ಕೀವು ಸುರಿಸುವ ನಾಳಿಗಳು, ಈ ಅಣಬೆಯ ದಟ್ಟ ತಂಡಗಳಾದ ರವೆಗಾಳುಗಳು ಕೀವಿನಲ್ಲಿರುವುದೂ ಇದರ ಲಕ್ಷಣಗಳು. ಆಯಾ ಜಾತಿಗೆ ತಕ್ಕಂತೆ ಈ ರವೆಗಾಳುಗಳ ಗಾತ್ರ, ಆಕಾರ, ಮೆತುವು, ಘನತ್ವ, ಬಣ್ಣಗಳು ಇರುತ್ತವೆ. ಸೊಂಕು ಅಕ್ಕಪಕ್ಕದ ಕಣಜಾಲಗಳಿಗೆ ಹರಡಿಕೊಂಡು ಬೇರೂರಿದ ಊನಯಿಸುವ ರೋಗ ತಲೆದೋರುತ್ತದೆ. ಸಹರಾ ಮರುಭೂಮಿಯ ಕೆಳಗಣ ಆಫ್ರಿಕದಲ್ಲಿ ಇದೊಂದು ವೈದ್ಯರ ಅಲ್ಲದೆ ಆರೋಗ್ಯಪಾಲಕರ ಮುಖ್ಯ ಸಮಸ್ಯೆ. ಪ್ರಪಂಚದ ಬೇರೆಡೆಗಳಲ್ಲೂ ಉಂಟು. ನಮ್ಮಲ್ಲಿ ಇದಕ್ಕೆ ಮಧುರಾ ಪಾದವೆಂದು ಹೆಸರಿದೆ. (ಮದುರಣಬೇನೆ : ಮಧುರ ಮೈಕೋಸಿಸ್).ಕೆಲವು ಬಗೆಯ ಕರಣಣಬೆ ವರ್ಗದವಿಂದ ಏಳುವ ಅಣಬೆಗಂತಿಗಳು ಸಲ್ಫ ಮತ್ತು ಸಲ್ಫೋನ್ ಮದ್ದುಗಳಿಗೆ ಮಣಿಯುತ್ತವೆ. ಆದರೆ ಮೂಳೆ ಮತ್ತಿತರ ಭಾಗಗಳೆಲ್ಲ ತಿಂದುಹೋಗಿ ಹಾಳಾಗುವ ತನಕ ರೋಗಿ ಆಸ್ಪತ್ರೆಗೆ ಕಾಲಿಡದ್ದರಿಂದ, ಆ ಅಂಗಭಾಗವನ್ನು ಕತ್ತಿರಿಸಿ ಹಾಕುವುದೊಂದೇ ಗುಣಕಾರಕ ಚಿಕಿತ್ಸೆ.
ಕಡಲ್ಕಳೆಯಣಬೆಬೇನೆಗಳು
ಸಿಹಿಮೂತ್ರದ ರೋಗಿಗಳಿಗೆ ಕಡಲ್ಕಳೆಯಣಬೆ ಬೇನೆಗಳು (ಫೈಕೊಮೈಕೋಸಸ್) ಹತ್ತಿ, ಮೊಗದ ಎಲುಗಳಿಗಳ (ಸೈನಸಸ್) ಮೂಲಕ ಮಿದುಳಿಗೂ ಹರಡಬಹುದು. ಕೆಲವು ಬಗೆಯ ಮೂಗಿನ ಹಲಗಾಲಿಗಳಿಗೂ (ಪಾಲಿಪ್ಸ್) ಕಾರಣವಾಗಬಹುದು.
ಉಲ್ಲೇಖಗಳು
ವರ್ಗ:ಪ್ರಾಣಿ ಮತ್ತು ಸಸ್ಯಗಳ ಜೀವಶಾಸ್ತ್ರ ವರ್ಗ:ಜೀವಶಾಸ್ತ್ರ
ಗೊರೆವಾಡ ಮೃಗಾಲಯ
alt=Gorewada Zoo Safari|thumb| ಗೊರೆವಾಡ ಮೃಗಾಲಯ ಸಫಾರಿ ದಿವಂಗತ ಮರಾಠಿ ನಾಯಕ ಬಾಳಾಸಾಹೇಬ್ ಠಾಕ್ರೆ (ಈ ಹಿಂದೆ ಗೋರೆವಾಡ ಮೃಗಾಲಯ ಎಂದು ಕರೆಯಲಾಗುತ್ತಿತ್ತು) ಗೌರವಾರ್ಥವಾಗಿ ಬಾಳಾಸಾಹೇಬ್ ಠಾಕ್ರೆ ಗೋರೆವಾಡ ಅಂತಾರಾಷ್ಟ್ರೀಯ, ಪ್ರಾಣಿಶಾಸ್ತ್ರೀಯ ಉದ್ಯಾನವನ ಎಂದು ಸಹ ಕರೆಯಲಾಗುತ್ತದೆ. ಈ ಮೃಗಾಲಯವು ಭಾರತದ ಮಹಾರಾಷ್ಟ್ರ ರಾಜ್ಯದ ನಾಗ್ಪುರ ಜಿಲ್ಲೆಯಲ್ಲಿದೆ. ಮಹಾರಾಷ್ಟ್ರ ಸರ್ಕಾರದ ಆಯೋಗದ ಪ್ರಕಾರ, ಇದು ಗೋರೆವಾಡ ಸರೋವರಕ್ಕೆ ಹೊಂದಿಕೊಂಡಿದೆ. ಇದು ೧೯೧೪ ಹೆಕ್ಟೇರ್‌ಗಳಷ್ಟು ಭೂಮಿಯನ್ನು ಹೊಂದಿರುವ ಭಾರತದ ಅತಿದೊಡ್ಡ ಆಕರ್ಷಕ ಮೃಗಾಲಯವಾಗಿದೆ. ಸಫಾರಿಗೂ ಸಹ ಸೂಕ್ತವಾದ ಮೃಗಾಲಯವಾಗಿದೆ. ಈ ಉದ್ಯಾನವನದ ಪ್ರದೇಶದಿಂದ ಕೂಡಿದೆ ಮೃಗಾಲಯವು ಬುಡಕಟ್ಟು ಜನಾಂಗದ ಕಲೆ, ಪಾರುಗಾಣಿಕಾ ಕೇಂದ್ರವಾಗಿದೆ ವನ್ಯಜೀವಿ, ಭಾರತೀಯ ಸಫಾರಿ, ಆಫ್ರಿಕನ್ ಸಫಾರಿ, ವ್ಯಾಖ್ಯಾನ ಕೇಂದ್ರ, ಟ್ರಯಲ್ ಆಫ್ ಸೆನ್ಸಸ್ ಮತ್ತು ನೈಟ್ ಸಫಾರಿಗಳನ್ನು ಪ್ರದರ್ಶಿಸುವ ವಿವಿಧ ವೈಶಿಷ್ಟ್ಯಗಳನ್ನು ಈ .ಮೃಗಾಲಯವು  ಹೊಂದಿದೆ, ಹೀಗೆ ಭಾರತದ ಅನೇಕ ಮೃಗಾಲಯಗಳಲ್ಲಿ ಪ್ರಮುಖ ಸ್ಥಾನವನ್ನು ಪಡೆದಿದೆ.
ಇತಿಹಾಸ
ಕ್ರಿ.ಶ ೨೦೦೬ ರಲ್ಲಿ, ಮಹಾರಾಷ್ಟ್ರ ಸರ್ಕಾರವು ಗೋರೆವಾಡ ಸರೋವರದ ಪಕ್ಕದಲ್ಲಿ ಮತ್ತು ೨೦೦೮ ರಲ್ಲಿ ಯೋಜನೆಯನ್ನು ಸ್ಥಾಪಿಸಲು ೧೯೧೪ ಹೆಕ್ಟೇರ್ ಅಳತೆಯ ಅಂದಾಜು ಅರಣ್ಯ ಭೂಮಿಯನ್ನು ಗುರುತಿಸಿತು. ನಾಗಪುರದ ಹೃದಯ ಭಾಗದಿಂದ ೮ ಕಿ.ಮೀ.ದೂರದಲ್ಲಿದೆ. ನಾಗ್ಪುರದ ಗೋರೆವಾಡದಲ್ಲಿ ಅಂತಾರಾಷ್ಟ್ರೀಯ ಗುಣಮಟ್ಟದ ಮೃಗಾಲಯವನ್ನು ರಚಿಸುವ ಯೋಜನೆಯನ್ನು ಮಹಾರಾಷ್ಟ್ರದ ಅರಣ್ಯ ಅಭಿವೃದ್ಧಿ ನಿಗಮಕ್ಕೆ ವಹಿಸಲಾಯಿತು. ಮಹಾರಾಷ್ಟ್ರ ರಾಜ್ಯದ ನಾಗಪುರ, ಮಹಾರಾಷ್ಟ್ರ ಸರ್ಕಾರದ ಸಂಪೂರ್ಣ ಒಡೆತನದ ಕಂಪನಿ (ಜಿಒಎಂ). ಸಫಾರಿ ಪಾರ್ಕ್ ಅನ್ನು ವಿನ್ಯಾಸ, ನಿರ್ಮಾಣ, ಹಣಕಾಸು, ಕಾರ್ಯಾಚರಣೆ ಮತ್ತು ವರ್ಗಾವಣೆ ("ಡಿ ಬಿ ಎಫ್ ಓ ಟಿ") ಆಧಾರದ ಮೇಲೆ ಸಾರ್ವಜನಿಕ ಖಾಸಗಿ ಸಹಭಾಗಿತ್ವದಲ್ಲಿ (" ಪಿ ಪಿ ಪಿ ") ಯನ್ನು ಅಭಿವೃದ್ಧಿಪಡಿಸಲಾಗುತ್ತಿದೆ. ಜೂ...ಪಾರ್ಕ್ ಅನ್ನು ಆರ್ಥಿಕವಾಗಿ ಲಾಭದಾಯಕವಾಗಿಸಲು, ರಾಜ್ಯವು ವಾಣಿಜ್ಯ ಬಳಕೆಗಾಗಿ ಹೆಚ್ಚುವರಿ ೨೬ ಹೆಕ್ಟೇರ್ ಅರಣ್ಯೇತರ ಭೂಮಿಯನ್ನು ಪಡೆದಿದೆ.
ವೈಶಿಷ್ಟ್ಯಗಳು
ವನ್ಯಜೀವಿಗಳಿಗೆ ಪಾರುಗಾಣಿಕಾ ಕೇಂದ್ರವನ್ನು ಸ್ಥಾಪಿಸಿ, ಭಾರತೀಯ ವನ್ಯಜೀವಿಗಳೊಂದಿಗೆ ಭಾರತೀಯ ಸಫಾರಿ, ಆಫ್ರಿಕನ್ ಸಫಾರಿ, ವ್ಯಾಖ್ಯಾನ ಕೇಂದ್ರ, ರಾತ್ರಿ ಸಫಾರಿ ಇವುಗಳ ವೈಶಿಷ್ಟ್ಯಗಳನ್ನು ಹೊಂದಲು. ಆರಂಭದಲ್ಲಿ ಸಿಂಗಾಪುರ ಮೂಲದ ಬರ್ನಾರ್ಡ್ ಹ್ಯಾರಿಸನ್ ಮತ್ತು ಸ್ನೇಹಿತರನ್ನು ಯೋಜನೆಯ ಮಾಸ್ಟರ್ ಪ್ಲಾನ್ ತಯಾರಿಸಲು ಆಯ್ಕೆ ಮಾಡಲಾಯಿತು, ಆದರೆ ಅಂತಿಮವಾಗಿ ಕಾರ್ಯಸಾಧ್ಯವಾಗಲಿಲ್ಲ. ವಿನ್ಯಾಸಗಳನ್ನು ಮತ್ತೊಮ್ಮೆ ಎಎಸಿ ಎಸ್ ಎಂಬ ಸಂಸ್ಥೆಯಿಂದ ಮಾಡಲಾಯಿತು. ಹಣಕಾಸಿನ ಕಾರ್ಯಸಾಧ್ಯತೆಯನ್ನು ಮತ್ತು ಟೆಂಡರ್‌ಗಳನ್ನು ಕರೆಯಲಾಯಿತು.
ಹಣಕಾಸು
ಈ ಯೋಜನೆಯನ್ನು ಖಾಸಗಿ ಡೆವಲಪರ್‌ಗಳ ಹೂಡಿಕೆಯ ಮೂಲಕ ಅಭಿವೃದ್ಧಿಪಡಿಸಲಾಗುತ್ತದೆ. ಇದರ ವೆಚ್ಚದ ಅಂದಾಜು ರೂ. ೩೯೨ ಕೋಟಿ, ಅದರಲ್ಲಿ ಮಹಾರಾಷ್ಟ್ರ ಸರ್ಕಾರವು ರೂ.೧೧೬ ಕೋಟಿಗಳನ್ನು ವಯಬಿಲಿಟಿ ಗ್ಯಾಪ್ ಫಂಡಿಂಗ್, ಮತ್ತು ಉಳಿದ ಹಣವನ್ನು ಖಾಸಗಿ ಹೂಡಿಕೆದಾರರು ಸಾಲ ಮತ್ತು ಇಕ್ವಿಟಿ ಮೂಲಕ ನಾಲ್ಕು ವರ್ಷಗಳ ಅವಧಿಯಲ್ಲಿ ತರಬೇಕು. ನಿರೀಕ್ಷಿತ ಪ್ರಾಜೆಕ್ಟ್ IRR ೧೭.೬೨% ಮತ್ತು ಇಕ್ವಿಟಿ IRR ೨೪.೨೦%
ರಷ್ಟು ಲಾಭಗಳಿಸುವ ಉದ್ದೇಶವನ್ನು ಹೊಂದಿದೆ. ಎಂಬುದನ್ನು ತಿಳಿಸಿದ್ದಾರೆ.
ಎಫ್ ಡಿಸಿಎಮ್ ಭಾಗದಲ್ಲಿನ ಹೂಡಿಕೆಗಳು
ಎಫ್‌ಡಿಸಿಎಮ್‌ನ ಹೂಡಿಕೆಯು ಪ್ರಾಜೆಕ್ಟ್ ಲ್ಯಾಂಡ್, ಮಹಾರಾಷ್ಟ್ರ ಸರ್ಕಾರದಿಂದ ಲಭ್ಯತೆ ಗ್ಯಾಪ್ ಫಂಡಿಂಗ್, ಪಾರುಗಾಣಿಕಾ ಕೇಂದ್ರ (ಈಗ ಕಾರ್ಯನಿರ್ವಹಿಸುತ್ತಿದೆ), ಪೆರಿಫೆರಲ್ ಕಾಂಪೌಂಡ್ ವಾಲ್ (ಪೂರ್ಣಗೊಂಡಿದೆ), ಪೂರ್ವ-ಪ್ರಾಜೆಕ್ಟ್ ಚಟುವಟಿಕೆಗಳು (ಭಾರತೀಯ ಸಫಾರಿ, ವಾಟರ್ ಜಲಾಶಯ & ಸಂಬಂಧಿತ ಚಟುವಟಿಕೆಗಳು ಒಂದು ವರ್ಷದಲ್ಲಿ ಪೂರ್ಣಗೊಳ್ಳಲಿವೆ ಎಂಬುದನ್ನು ತಿಳಿಸಿದ್ದಾರೆ.
ಪ್ರಸ್ತುತ ಸ್ಥಿತಿ
ಮೃಗಾಲಯದ ಸಫಾರಿಗಾಗಿ ಯೋಜನೆಯನ್ನು ಕೇಂದ್ರ ಮೃಗಾಲಯ ಪ್ರಾಧಿಕಾರವು ಅನುಮೋದಿಸಿದೆ. ಮಹಾರಾಷ್ಟ್ರದ ಅರಣ್ಯ ಅಭಿವೃದ್ಧಿ ನಿಗಮ (೫೧% ಷೇರುದಾರರನ್ನು ಹೊಂದಿರುವ) ಮತ್ತು JV ಪಾಲುದಾರ (೪೯% ನೊಂದಿಗೆ) ನಡುವೆ ವಿಶೇಷ ಉದ್ದೇಶದ ಯೋಜನೆಯನ್ನು ರಚಿಸಲಾಗುತ್ತದೆ. ಮೃಗಾಲಯದ ಯೋಜನೆಗೆ ಆಯ್ಕೆಯಾದ ಬಿಡ್ಡರ್‌ಗೆ ೨೫.೫೭ ಹೆಕ್ಟೇರ್ ಅರಣ್ಯೇತರ ಭೂಮಿಯನ್ನು ಪ್ರವಾಸೋದ್ಯಮ ಇಲಾಖೆ ಮೂಲಸೌಕರ್ಯ ವಾಣಿಜ್ಯ ಚಟುವಟಿಕೆಗಳಾದ ಹೋಟೆಲ್, ರೆಸಾರ್ಟ್, ಥೀಮ್ ಪಾರ್ಕ್, ಮಾಲ್ ಇತ್ಯಾದಿಗಳ ಅಭಿವೃದ್ಧಿಗೆ ೫೦ ವರ್ಷಗಳ ಅವಧಿಗೆ ನೀಡಲಾಗುವುದು. ಹೂಡಿಕೆಗಳಿಗಾಗಿ ಎಫ್ ಡಿ ಸಿ ಎಮ್ ಬಿಡ್‌ಗಳನ್ನು ಹಾಕಲಾಯಿತು, ಆದರೆ ಯಾವುದೇ ಗಂಭೀರ ಬಿಡ್ಡರ್ ಬಂದಿಲ್ಲ ಎಫ್‌ಡಿಸಿಎಂ ಈಗ ಭಾರತೀಯ ಸಫಾರಿಗೆ ತನ್ನನ್ನು ತಾನೇ ಧನಸಹಾಯ ನೀಡುವ ಮೂಲಕ ತನ್ನದೇ ಆದ ಮೇಲೆ ಆರಂಭಿಸಿದೆ. ಯೋಜನೆಯ ಕಾರ್ಯಗತಗೊಳಿಸುವಿಕೆಯ ವಿಳಂಬದೊಂದಿಗೆ ಯೋಜನೆಯನ್ನು ಪ್ರಾರಂಭಿಸಿದೆ.
MoEFCC ಯ ಅರಣ್ಯ ಸಲಹಾ ಸಮಿತಿ (ಎಫ್ ಎ ಸಿ) ೨ನೇ ಹಂತದ ಅರಣ್ಯ ತೆರವು (೫೬೪ಹೆಕ್ಟೇರ್) ಮಾಡಿದೆ. ಅದರಂತೆ, ೨೦೧೭ ರ ಜುಲೈನಲ್ಲಿ ಗೋರೆವಾಡ ಸಲಹೆಗಾರ AACSPL-aXYKno ಕನ್ಸಲ್ಟೆಂಟ್ಸ್ ಹೊಸ ಮಾಸ್ಟರ್ ಪ್ಲಾನ್ ಅನ್ನು ಸಿದ್ಧಪಡಿಸಿದ್ದಾರೆ. ಎಲ್ಲಾ ಮೃಗಾಲಯದ ಆಕರ್ಷಣೆಗಳು ಕಟೋಲ್ ರಸ್ತೆಯ ಎಡಭಾಗದಲ್ಲಿದೆ. ಇದು ನಗರಕ್ಕೆ ಕುಡಿಯುವ ನೀರನ್ನು ಪೂರೈಸುವ ಬಲಭಾಗದಲ್ಲಿರುವ ಗೊರೆವಾಡ ಕೆರೆಯ ಪಾವಿತ್ರ್ಯತೆಯನ್ನು ಕಾಪಾಡಿಕೊಳ್ಳಲು ಸಹಾಯ ಮಾಡುತ್ತದೆ. ಇತ್ತೀಚಿನ ಯೋಜನೆಯ ಪ್ರಕಾರ, ಭಾರತೀಯ ಸಫಾರಿ ೧೪೫ ಹೆಕ್ಟೇರ್‌ ಸ್ಥಳವನ್ನು ಹೊಂದಿರಬೇಕು, ನಂತರ ಚಿರತೆ, ಸೋಮಾರಿ ಕರಡಿ, ಸಿಂಹ ಮತ್ತು ಹುಲಿ ಸಫಾರಿ ತಲಾ ೨೫ ಹೆಕ್ಟೇರ್ ಸ್ಥಳವನ್ನು ಹೊಂದಿರಬೇಕು, ಸಸ್ಯಾಹಾರಿ ಸಂಯುಕ್ತ ಸಫಾರಿ (೪೦ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು, ರಾತ್ರಿ ಸಫಾರಿ (೯೦ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು, ಆಫ್ರಿಕನ್ ಸಫಾರಿ (೯೦ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು , ಜೈವಿಕ ಉದ್ಯಾನವನ (೩೦ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು, ಪಕ್ಷಿ ಉದ್ಯಾನ (೭ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು, ಜಲಾಶಯ (೨೦ ಹೆಕ್ಟೇರ್)ಸ್ಥಳವನ್ನು ಹೊಂದಿರಬೇಕು, ಪ್ರವೇಶ ಪ್ಲಾಜಾ (೧೬.೫ ಹೆಕ್ಟೇರ್) ಭೂಮಿಯನ್ನು ಮೀಸಲಿರಿಸಿದೆ.ಇತರೆ ಆಕರ್ಷಣೆಗಳನ್ನು ಸಹ ಹೊಂದಿದೆ.
ಪಿಪಿಪಿ (ಸಾರ್ವಜನಿಕ ಖಾಸಗಿ ಸಹಭಾಗಿತ್ವ) ದಲ್ಲಿ ಗೋರೆವಾಡ ಮೃಗಾಲಯದ ಅಭಿವೃದ್ಧಿಗೆ ಖಾಸಗಿ ಡೆವಲಪರ್ ಎಸ್ಸೆಲ್ ಅನ್ನು ಆಯ್ಕೆ ಮಾಡಲಾಗಿದೆ. ಮಹಾರಾಷ್ಟ್ರ ಸರ್ಕಾರವು ಒಪ್ಪಂದವನ್ನು ನೋಡಿ ಮುಕ್ತಾಯಗೊಳಿಸಿದೆ
ಮುಖ್ಯಮಂತ್ರಿ ಉದ್ಧವ್ ಠಾಕ್ರೆ ಜನವರಿ ೨೬, ೨೦೨೧ ರಂದು ನಾಗ್ಪುರದಲ್ಲಿ ಅಂತಾರಾಷ್ಟ್ರೀಯ ಪ್ರಾಣಿಶಾಸ್ತ್ರೀಯ ಉದ್ಯಾನವನವನ್ನು ತೆರೆಯಲಿದ್ದಾರೆ. ಈ ಯೋಜನೆಗೆ ಬಾಳಾಸಾಹೇಬ್ ಠಾಕ್ರೆ ಗೋರೆವಾಡ ಅಂತರಾಷ್ಟ್ರೀಯ ಪ್ರಾಣಿಶಾಸ್ತ್ರೀಯ ಉದ್ಯಾನವನ ಎಂದು ಮರು ನಾಮಕರಣ ಮಾಡಲಾಗಿದೆ
ಶಿಶುಜನನ
ಶಿಶುಜನನ, ಇದನ್ನು ಹೆರಿಗೆ ಮತ್ತು ಪ್ರಸವ, ಎಂದು ಕರೆಯುತ್ತಾರೆ ಮತ್ತು ಇದು ಗರ್ಭಧಾರಣೆಯ ಅಂತ್ಯವಾಗಿದ್ದು ಗರ್ಭಾಶಯದಿಂದ ಒಂದು ಅಥವಾ ಹೆಚ್ಚಿನ ಶಿಶುಗಳು ಹೊರಬರುತ್ತಾರೆ. 2015 ರಲ್ಲಿ ಸುಮಾರು 135 ಮಿಲಿಯನ್ ಜನನಗಳು ಜಾಗತಿಕವಾಗಿ ಸಂಭವಿಸಿವೆ. 37 ವಾರಗಳ ಗರ್ಭಧಾರಣೆಯ ಮುನ್ನವೇ ಜನನವಾಗುತ್ತಾರೆ, ಆದರೆ 3 ರಿಂದ 12% ನಡುವಿನ ಶಿಶುಗಳು 42 ವಾರಗಳ ನಂತರ ಜನಿಸುತ್ತಾರೆ. ಅಭಿವೃದ್ಧಿ ಹೊಂದಿರುವ ದೇಶಗಳಲ್ಲಿ ಹೆಚ್ಚಿನ ಶಿಶುಜನನಗಳು ಆಸ್ಪತ್ರೆಗಳಲ್ಲಿ ಸಂಭವಿಸುತ್ತವೆ, ಆದರೆ ಅಭಿವೃದ್ಧಿ ಹೊಂದುತ್ತಿರುವ ದೇಶಗಳಲ್ಲಿ ಹೆಚ್ಚಿನ ಜನನಗಳು ಮನೆಯಲ್ಲಿ ಸಾಂಪ್ರದಾಯಿಕ ಶುಷ್ರೂಷಕಿಯರ ಬೆಂಬಲದಲ್ಲಿ ನಡೆಯುತ್ತವೆ.
ಶಿಶುಜನನದ ಅತ್ಯಂತ ಸಾಮಾನ್ಯ ವಿಧವೆಂದರೆ ಯೋನಿಯ ಮೂಲಕ ಪ್ರಸವ. ಇದು ಪ್ರಸವದ ಮೂರು ಹಂತಗಳನ್ನು ಒಳಗೊಳ್ಳುವುದು: ಮತ್ತು ವಸ್ತಿಯು ಹಿಗ್ಗುವುದು ಹಾಗೂ ಕೆಳಕ್ಕಿಳಿಯುವುದು ಮತ್ತು ಶಿಶುವಿನ  ಜನನ ಹಾಗೂ ಪ್ಲಾಸೆಂಟಾವು ಹೊರಬರುವುದು. ಮೊದಲ ಹಂತವು ಸಾಮಾನ್ಯವಾಗಿ ಹನ್ನೆರಡರಿಂದ ಹತ್ತೊಂಬತ್ತು ಗಂಟೆಗಳ ಕಾಲ, ಎರಡನೇ ಹಂತವು ಇಪ್ಪತ್ತು ನಿಮಿಷಗಳಿಂದ ಎರಡು ಗಂಟೆಗಳ ಕಾಲ ಮತ್ತು ಮೂರನೇ ಹಂತವು ಐದರಿಂದ ಮೂವತ್ತು ನಿಮಿಷಗಳ ಕಾಲ ನಡೆಯುವುದು. ಮೊದಲ ಹಂತವು, ಅದು ಅರ್ಧ ನಿಮಿಷದ ಕಾಲ ಪ್ರತಿ ಹತ್ತರಿಂದ ಮೂವತ್ತು ನಿಮಿಷಗಳೊಂದಿಗೆ ಉಂಟಾಗುವ ಕೆಳಹೊಟ್ಟೆಯ ಸೆಳೆತದ ನೋವುಗಳು ಅಥವಾ ಬೆನ್ನು ನೋವುಗಳೊಂದಿಗೆ ಪ್ರಾರಂಭಗೊಳ್ಳುವುದು. ಕಾಲಾವಧಿಯಲ್ಲಿ ಸೆಳೆತದ ನೋವುಗಳು ಬಲವಾಗುತ್ತವೆ ಮತ್ತು ನಿಕಟವಾಗುತ್ತವೆ. ಎರಡನೇ ಹಂತದಲ್ಲಿ ಸಂಕೋಚನಗಳೊಂದಿಗೆ ತಳ್ಳುವಿಕೆ ಉಂಟಾಗುವುದು. ಮೂರನೇ ಹಂತದಲ್ಲಿ ತೆಗೆಯುವುದನ್ನು ವಿಳಂಬ ಮಾಡುವಂತೆ ಸಲಹೆ ಮಾಡಲಾಗುತ್ತದೆ. ವಿಶ್ರಾಂತಿ ತಂತ್ರಗಳು, ಅಮಲು ನೀಡುವುದು ಹಾಗೂ ಬೆನ್ನುಮೂಳೆ ತಡೆಗಳು  ಮುಂತಾದ ಹಲವಾರು ವಿಧಾನಗಳು ನೋವನ್ನು ತಡೆಗಟ್ಟಲು ಸಹಾಯ ಮಾಡುತ್ತವೆ.
ಗೊರೆವಾಡ ಮೃಗಾಲಯ
ಉಲ್ಲೇಖಗಳು
<References />
ಶಿಶುಜನನ
ಹೆಚ್ಚಿನ ಶಿಶುಗಳು ತಲೆ ಹೊರಬರುವ ರೀತಿಯಲ್ಲಿ ಜನನ ಹೊಂದುತ್ತವೆ; ಆದರೆ ಸುಮಾರು 4% ಶಿಶುಗಳ ಪಾದಗಳು ಅಥವಾ ಪೃಷ್ಠ ಮೊದಲು ಹೊರಬರುತ್ತವೆ, ಇದನ್ನು ಬ್ರೀಚ್ ಅಥವಾ ಬರ್ತ್ ಬ್ರೀಚ್ ಎನ್ನುತ್ತಾರೆ. ಪ್ರಸವದ ಸಂದರ್ಭದಲ್ಲಿ ಮಹಿಳೆಯರು ಸಾಮಾನ್ಯವಾಗಿ ತಾವು ಇಷ್ಟಪಡುವ ರೀತಿಯಲ್ಲಿ ಆಹಾರ ಸೇವಿಸುತ್ತಾರೆ ಮತ್ತು ಚಲಿಸುತ್ತಾರೆ, ಮೊದಲ ಹಂತದಲ್ಲಿ ಅಥವಾ ತಲೆಯ ಜನನದ ಸಂದರ್ಭದಲ್ಲಿ ತಳ್ಳುವುದನ್ನು ಮತ್ತು ಎನಿಮಾಗಳನ್ನು ಶಿಫಾರಸು ಮಾಡಲಾಗುವುದಿಲ್ಲ. ಎಪಿಸಿಯೊಸ್ಟಮಿ ಎಂದು ಕರೆಯು ಯೋನಿಯ ತೆರೆಯುವ ಭಾಗವನ್ನು ಕತ್ತರಿಸುವಾಗ ಸಾಮಾನ್ಯವಾಗಿ ಇದು ಅಗತ್ಯವಿರುವುದಿಲ್ಲ. 2012 ರಲ್ಲಿ ಸುಮಾರು 23 ಮಿಲಿಯನ್ ಪ್ರಸವಗಳು ಸಿಸೇರಿಯನ್ ಸೆಕ್ಷನ್ ಎಂದು ಕರೆಯಲಾಗುವ ಶಸ್ತ್ರಚಿಕಿತ್ಸಾ ಕ್ರಮಗಳ ಮೂಲಕ ನಡೆದಿವೆ. ಸಿಸೇರಿಯನ್ ಸೆಕ್ಷನ್ನುಗಳನ್ನು ಅವಳಿಗಳಿಗೆ, ಮಗುವಿನಲ್ಲಿ ದುರ್ಬಲತೆಸ್ಥಿತಿಯಿರುವಾಗ ನಡೆಸಲಾಗುತ್ತದೆ. ಈ ವಿಧದ ಶಿಶುಜನನದಿಂದ ಗುಣಮುಖವಾಗಲು ದೀರ್ಘಕಾಲ ಅಗತ್ಯವಾಗುವುದು.
ಗೊರೆವಾಡ ಮೃಗಾಲಯ
ಉಲ್ಲೇಖಗಳು
ವರ್ಗ:Category:ಗೊರೆವಾಡ ಮೃಗಾಲಯ ಸಫಾರಿ
ಶಿಶುಜನನ
ಪ್ರತಿ ವರ್ಷ ಗರ್ಭಧಾರಣೆ ಮತ್ತು ಶಿಶುಜನನದ ಸಂಕೀರ್ಣತೆಗಳು ಸುಮಾರು 500,000 ಮಾತೃಮರಣಗಳಿಗೆ ಕಾರಣವಾಗುತ್ತವೆ. 7 ಮಿಲಿಯನ್ ಮಹಿಳೆಯರು ಗಂಭೀರವಾದ ದೀರ್ಘಕಾಲಿಕ ಸಮಸ್ಯೆಗಳನ್ನು ಹೊಂದಿದ್ದಾರೆ. 50 ಮಿಲಿಯನ್ ಮಹಿಳೆಯರಲ್ಲಿ ಪ್ರಸವದ ನಂತರ ಆರೋಗ್ಯದಲ್ಲಿ ಹಾನಿಕಾರಕ ಘಟನೆಗಳು ನಡೆದಿವೆ. ಇವುಗಳಲ್ಲಿ ಹೆಚ್ಚಿನವು ಅಭಿವೃದ್ಧಿಶೀಲ ದೇಶಗಳಲ್ಲಿ ನಡೆಯುತ್ತವೆ. ನಿರ್ದಿಷ್ಟ ಸಂಕೀರ್ಣತೆಗಳು ಪ್ರಸವದ ತಡೆಗಟ್ಟುವಿಕೆ, ಪ್ರಸವದ ನಂತರ ರಕ್ತಸ್ರಾವ, ಎಕ್ಲಾಂಪ್ಸಿಯಾ, ಹಾಗೂ ಪ್ರಸವ ನಂತರದ ಸೋಂಕನ್ನು ಒಳಗೊಂಡಿರುತ್ತವೆ. ಶಿಶುವಿನಲ್ಲಿನ ಸಂಕೀರ್ಣತೆಗಳು ಶಿಶುಗಳ ಉಸಿರು ಕಟ್ಟುವುದು ಸೇರುತ್ತದೆ.
ಉಲ್ಲೇಖಗಳು
ವರ್ಗ:ಮಹಿಳಾ ಆರೋಗ್ಯ
ಭೀಮಾ ದೇವಿ ದೇವಾಲಯ ತಾಣದ ಸಂಗ್ರಹಾಲಯ
thumb
ಭೀಮಾ ದೇವಿ ದೇವಾಲಯವನ್ನು ಗುರ್ಜರ-ಪ್ರತಿಹಾರರ ಆಳ್ವಿಕೆಯ ಅವಧಿಯಲ್ಲಿ ಕೆತ್ತಲಾಗಿದೆ. ಇರುವ ಬಹುತೇಕ ಶಿಲ್ಪಗಳು ಮತ್ತು ವಾಸ್ತುಕಲೆಯನ್ನು ಮೊಘಲ್ ಅವಧಿಯಲ್ಲಿ ಔರಂಗಜೇಬ್‍ನ ಕೆಳಗೆ ನಾಶಮಾಡಲಾಯಿತು. ಇವು ಗುರ್ಜರ-ಪ್ರತಿಹಾರರ ಕಾಲದ್ದಾಗಿವೆ. ಅಗೆದು ತೆಗೆದ ಆವಿಷ್ಕಾರಗಳು 100 ಕ್ಕೂ ಹೆಚ್ಚು ಪುರಾವಸ್ತು ಶೋಧನಾ ಶಿಲ್ಪಗಳನ್ನು ಒಳಗೊಂಡಿವೆ.
ಉಲ್ಲೇಖಗಳು
ವರ್ಗ:ಹರಿಯಾಣ ವರ್ಗ:ದೇವಾಲಯಗಳು
ರಜಾದಿನ
ರಜಾದಿನ ಎಂದರೆ ವಾಡಿಕೆ ಅಥವಾ ಕಾನೂನಿನಿಂದ ಮೀಸಲಿಡಲಾದ ದಿನ. ಆ ದಿನದಂದು ಮಾಮೂಲಿನ ಚಟುವಟಿಕೆಗಳನ್ನು, ವಿಶೇಷವಾಗಿ ಶಾಲೆ ಸೇರಿದಂತೆ ವ್ಯಾಪಾರ ಅಥವಾ ಕೆಲಸವನ್ನು, ನಿಲ್ಲಿಸಲಾಗುತ್ತದೆ ಅಥವಾ ಕಡಿಮೆಮಾಡಲಾಗುತ್ತದೆ. ವ್ಯಕ್ತಿಗಳಿಗೆ ಸಾಂಸ್ಕೃತಿಕ ಅಥವಾ ಧಾರ್ಮಿಕ ಮಹತ್ವದ ಒಂದು ಘಟನೆ ಅಥವಾ ಸಂಪ್ರದಾಯವನ್ನು ಆಚರಿಸಲು ಅಥವಾ ಸ್ಮರಿಸಲು ಅವಕಾಶ ನೀಡುವುದು ಸಾಮಾನ್ಯವಾಗಿ ರಜಾದಿನಗಳ ಉದ್ದೇಶವಾಗಿರುತ್ತದೆ. ಸರ್ಕಾರಗಳು, ಧಾರ್ಮಿಕ ಸಂಸ್ಥೆಗಳು, ಅಥವಾ ಇತರ ಗುಂಪುಗಳು ಅಥವಾ ಸಂಸ್ಥೆಗಳು ರಜಾದಿನಗಳನ್ನು ಗೊತ್ತುಮಾಡಬಹುದು. ಒಂದು ರಜಾದಿನದಂದು ಮಾಮೂಲಿನ ಚಟುವಟಿಕೆಗಳು ಕಡಿಮೆಯಾಗುವ ಪ್ರಮಾಣ ಸ್ಥಳೀಯ ಕಾನೂನುಗಳು, ವಾಡಿಕೆಗಳು, ನಿರ್ವಹಿಸಲಾಗುತ್ತಿರುವ ವೃತ್ತಿಯ ಪ್ರಕಾರ ಅಥವಾ ವೈಯಕ್ತಿಕ ಆಯ್ಕೆಗಳನ್ನೂ ಅವಲಂಬಿಸಿರಬಹುದು.
ರಜಾದಿನಗಳ ಪರಿಕಲ್ಪನೆಯು ಹಲವುವೇಳೆ ಧಾರ್ಮಿಕ ಆಚರಣೆಗಳಿಗೆ ಸಂಬಂಧಿಸಿದಂತೆ ಹುಟ್ಟಿಕೊಂಡಿತು. ಕ್ಯಾಲೆಂಡರ್ ಮೇಲಿನ ಪ್ರಮುಖ ದಿನಾಂಕಗಳಿಗೆ ಸಂಬಂಧಿಸಿದ ಧಾರ್ಮಿಕ ಕರ್ತವ್ಯಗಳನ್ನು ನಿರ್ವಹಿಸಲು ವ್ಯಕ್ತಿಗಳಿಗೆ ಅವಕಾಶ ನೀಡುವುದು ಸಾಮಾನ್ಯವಾಗಿ ಒಂದು ರಜಾದಿನದ ಉದ್ದೇಶವಾಗಿತ್ತು. ಆದರೆ ಬಹುತೇಕ ಆಧುನಿಕ ಸಮಾಜಗಳಲ್ಲಿ, ರಜಾದಿನಗಳು ಇತರ ಯಾವುದೇ ವಾರಾಂತ್ಯದ ದಿನಗಳು ಅಥವಾ ಚಟುವಟಿಕೆಗಳಷ್ಟೇ ಮನೋರಂಜನಾ ಕ್ರಿಯೆಯ ಕಾರ್ಯನಿರ್ವಹಿಸುತ್ತವೆ.
ಅನೇಕ ಸಮಾಜಗಳಲ್ಲಿ ಸರ್ಕಾರಗಳು ಗೊತ್ತುಮಾಡಿದ ರಜಾದಿನಗಳು ಮತ್ತು ಧಾರ್ಮಿಕ ಸಂಸ್ಥೆಗಳು ಗೊತ್ತುಮಾಡಿದ ರಜಾದಿನಗಳ ನಡುವೆ ಪ್ರಮುಖ ವ್ಯತ್ಯಾಸಗಳಿರುತ್ತವೆ. ಉದಾಹರಣೆಗೆ, ಪ್ರಧಾನವಾಗಿ ಹಿಂದೂ ರಾಷ್ಟ್ರಗಳಲ್ಲಿ, ಸರ್ಕಾರ ಗೊತ್ತುಮಾಡಿದ ರಜಾದಿನಗಳು ಹಿಂದೂ ರಜಾದಿನಗಳ ಮೇಲೆ ಕೇಂದ್ರೀಕರಿಸಬಹುದು, ಆದರೆ ಹಿಂದೂಯೇತರರು ಇದರ ಬದಲಾಗಿ ತಮ್ಮ ಧರ್ಮಕ್ಕೆ ಸಂಬಂಧಿಸಿದ ರಜಾದಿನಗಳನ್ನು ಆಚರಿಸಬಹುದು. ಕೆಲವು ಸಂದರ್ಭಗಳಲ್ಲಿ, ಒಂದು ರಜಾದಿನವನ್ನು ಕೇವಲ ನಾಮಮಾತ್ರವಾಗಿ ಆಚರಿಸಬಹುದು. ಉದಾಹರಣೆಗೆ, ಅಮೇರಿಕಾ ಮತ್ತು ಯೂರೋಪ್‍ನಲ್ಲಿನ ಅನೇಕ ಯಹೂದಿಯರು ತುಲನಾತ್ಮಕವಾಗಿ ಅಪ್ರಧಾನ ಯಹೂದಿ ರಜಾದಿನವಾದ ಹನುಕಾವನ್ನು ಕಾರ್ಯನಿರತ ರಜಾದಿನವೆಂದು ಕಾಣುತ್ತಾರೆ, ಮತ್ತು ಈ ದಿನದಂದು ತಮ್ಮ ದಿನಚರಿಗಳಲ್ಲಿ ಬಹಳ ಕಡಿಮೆ ಬದಲಾವಣೆಗಳನ್ನು ಮಾಡುತ್ತಾರೆ.
ರಜಾದಿನ ಶಬ್ದವು ಭಿನ್ನ ಪ್ರದೇಶಗಳಲ್ಲಿ ಭಿನ್ನ ಅರ್ಥಗಳನ್ನು ಹೊಂದಿದೆ. ಅಮೇರಿಕದಲ್ಲಿ ಈ ಶಬ್ದವನ್ನು ಕೇವಲ ರಾಷ್ಟ್ರೀಯ, ಧಾರ್ಮಿಕ ಅಥವಾ ಸಾಂಸ್ಕೃತಿಕ ಆಚರಣೆಯ ದಿನಗಳಿಗೆ ಬಳಸಲಾಗುತ್ತದೆ. ಯುನೈಟಡ್ ಕಿಂಗ್ಡಮ್‍ ಮತ್ತು ಇತರ ಕಾಮನ್‍ವೆಲ್ತ್ ರಾಷ್ಟ್ರಗಳಲ್ಲಿ, ಈ ಶಬ್ದವು ಒಬ್ಬರ ಕರ್ತವ್ಯದಿಂದ ಬಿಡುವನ್ನು ಸಮ್ಮತಿಸಲಾದ ಸಮಯಾವಧಿಯನ್ನು ಸೂಚಿಸಬಹುದು. ಸಾಮಾನ್ಯವಾಗಿ ಈ ಸಮಯವನ್ನು ವಿಶ್ರಾಂತಿ, ಪ್ರಯಾಣ ಅಥವಾ ಮನೊರಂಜನಾ ಚಟುವಟಿಕೆಗಳಲ್ಲಿ ಭಾಗವಹಿಕೆಗೆ ಮೀಸಲಿಡಲಾಗುತ್ತದೆ. ಹಿಂದೂಗಳು ನವರಾತ್ರಿ, ದೀಪಾವಳಿಗಳನ್ನು ಮುಖ್ಯ ರಜಾದಿನಗಳಾಗಿ ಆಚರಿಸುತ್ತಾರೆ.
ವರ್ಗ:ಸಂಪ್ರದಾಯಗಳು
ಮನೋರಮಾ ಎಂ ಭಟ್
ಮನೋರಮಾ ಎಂ ಭಟ್ ಇವರು ಕನ್ನಡದ ಲೇಖಕಿ. ನೋಬೆಲ್ ಪ್ರಶಸ್ತಿ ವಿಜೇತ ಅರ್ನೆಸ್ ಹೇಮಿಂಗ್ವೇಯ ಕಾದಂಬರಿ 'ಓಲ್ದ್ ಮ್ಯಾನ್ ಆಂಡ್ ದ ಸಿ'-ಇದರ ರೇಡಿಯೋ ನಾಟಕವನ್ನು ಕೇಳಿದ ಮನೋರಮಾರಿಗೆ ಅದೇ ಬಾನುಲಿ ಮಾಧ್ಯಮಕ್ಕೆ ಪ್ರವೇಶಿಸಲು ಈ ನಾಟಕ ಪ್ರೇರಣೆಯನ್ನೊದಗಿಸಿತು. ಮುಂದಕ್ಕೆ ಸ್ವಯಂ ಒಬ್ಬ ಕಲಾವಿದೆಯಾಗಿ,ನಿರ್ದೇಶಕಿಯಾಗಿ,ರಂಗಕಲಾವಿದೆಯಾಗಿ,ಕತೆಗಾರ್ತಿಯಾಗಿ ತಮ್ಮನ್ನು ಗುರುತಿಸಿಕೊಳ್ಳುವಲ್ಲಿ ಯಶಸ್ವಿಯಾಗಿದ್ದಾರೆ.ಇವರು ದಕ್ಷಿಣ ಕನ್ನಡದ ಹಿರಿಯ ಲೇಖಕಿ.
ಜೀವನ
ಮನೋರಮಾ ತನ್ನ ೨೦ನೇ ವಯಸ್ಸಿನಲ್ಲಿ ಮುಳಿಯ ಮಹಾಬಲ ಭಟ್ಟರನ್ನು ಮದುವೆಯಾದರು.ಮುಳಿಯ ಮಹಾಬಲ ಭಟ್ಟರು ನ್ಯಾಯವಾದಿಯಾಗಿದ್ದರು.ಮಹಾಬಲರಿಗೂ ಈ ಸಾಹಿತ್ಯದ ಒಲವು ಇದ್ದುದರಿಂದ ಹಾಗೂ ಶಾಲಾದಿನಗಳಲ್ಲೇ ಮನೋರಮಾ ಅವರಲ್ಲಿ ಬೇರೂರಿದ್ದ ಅಭಿನಯಕಲೆ, ಬರವಣಿಗೆಯ ಹವ್ಯಾಸ ಮದುವೆಯ ನಂತರ  ನಾಟಕ, ಕತೆ ರಚನೆಯ ಮೂಲಕ ಬೆಳಕಿಗೆ ಬಂದಿತು.ಮನೋರಮಾರಿಗೆ ಇಬ್ಬರು ಗಂಡು ಮಕ್ಕಳು. ದೊಡ್ಡ ಮಗ ಜಯರಾಮ, ಎರಡನೇ ಮಗ ಮಹೇಶ.
ವಿದ್ಯಾಭ್ಯಾಸ
ಮನೋರಮಾ ತನ್ನ ಪ್ರಾಥಮಿಕ ಶಿಕ್ಷಣವನ್ನು ಪುತ್ತೂರಿನ ಬೊಳುವಾರು ಶಾಲೆಯಲ್ಲಿ ಮುಗಿಸಿದರು.ನಂತರ ತಮ್ಮ ಹೈಸ್ಕೂಲ್ ಶಿಕ್ಷಣವನ್ನು ಸಂತ ವಿಕ್ಟರ್ ಹುಡುಗಿಯರ ಶಾಲೆಯಲ್ಲಿ ಆಂಗ್ಲಮಾಧ್ಯಮದಲ್ಲಿ ಪಡೆದರು.
ಆಸಕ್ತಿ
ಸಂಗೀತದಲ್ಲಿ, ನೃತ್ಯದಲ್ಲಿ, ನಾಟಕ ರಚನೆಯಲ್ಲಿ, ಅಭಿನಯದಲ್ಲಿ ತುಂಬ ಆಸಕ್ತಿ ಹೊಂದಿದ್ದರು.ನೃತ್ಯವನ್ನು ಸತ್ಯಸುಂದರರಾಯರ ಮಾರ್ಗದರ್ಶನದಲ್ಲಿ ಕಲಿತರು.ನಲ್ವತ್ತಕ್ಕೂ ಹೆಚ್ಚು ನಾಟಕಗಳನ್ನು ರಚಿಸಿದ್ದಾರೆ.
ಉಲ್ಲೇಖ
<References/>
ಮಣಿಪುರ ವಿಧಾನಸಭೆ
ಮಣಿಪುರ ಭಾರತದೇಶದ ಈಶಾನ್ಯ ಭಾಗದ ರಾಜ್ಯ. ಪ್ರಶಾಂತ ಭೂ ದೃಶ್ಯಗಳು, ವಿಲಕ್ಷಣ ವನ್ಯ ಜೀವಿಗಳು ಇರುವ ಕಾರಣದಿಂದ ಸ್ವಿಟ್ಜರ್ಲ್ಯಾಂಡ್ ಆಫ್ ಇಂಡಿಯಾ ಎಂದು ಕರೆಯುವರು. ಉತ್ತರಕ್ಕೆ ನಾಗಾಲ್ಯಾಂಡ್, ದಕ್ಷಿಣಕ್ಕೆ ಮಿಜೋರಾಂ ಹಾಗೂ ಪಶ್ಚಿಮಕ್ಕೆ ಅಸ್ಸಾಂ ಹಾಗೂ ಪೂರ್ವಕ್ಕೆ ಬರ್ಮಾದ ಅಂತಾರಾಷ್ಟ್ರೀಯ ಗಡಿರೇಖೆ ಇದೆ.
ಅಂತಿಮ ಪಕ್ಷ ಬಲ
ಖಾಲಿ / ಅನರ್ಹಗೊಳಿಸಲಾಗಿದೆ (5)
ಉಲ್ಲೇಖ
. ವರ್ಗ:ಚುನಾವಣೆ .
ರಾಗಿಣಿ ದ್ವಿವೇದಿ
ರಾಗಿಣಿ ದ್ವಿವೇದಿ (ಜನನ ೨೪ ಮೇ ೧೯೯೦) ಇವರು ಭಾರತೀಯ ಚಲನಚಿತ್ರ ನಟಿ.ಇವರು ಮುಖ್ಯವಾಗಿ ಕನ್ನಡ, ತೆಲುಗು, ತಮಿಳು, ಮಲಯಾಳಂ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. "ವೀರ ಮದಕರಿ" ಚಿತ್ರದ ಮೂಲಕ ಇವರು ಚಿತ್ರರಂಗ ಪ್ರೆವೇಶಿಸಿದರು.ಇವರು ಕನ್ನಡ ಚಿತ್ರರಂಗದ ಪ್ರಮುಖ ನಟಿಯರಲ್ಲಿ ಒಬ್ಬರಾಗಿದ್ದಾರೆ.
ಆರಂಭಿಕ ಜೀವನ
ರಾಗಿಣಿಯವರು ಮೇ ೨೪, ೧೯೯೦ ರಂದು ಬೆಂಗಳೂರಿನಲ್ಲಿ ಪಂಜಾಬಿ ಕುಟುಂಬದಲ್ಲಿ ಜನಿಸಿದರು. ಅವರ ತಂದೆ ರಾಕೇಶ್ ಕುಮಾರ್ ದ್ವಿವೇದಿ ಹಾಗೂ ತಾಯಿ ರೋಹಿಣಿ. ರಾಗಿಣಿ ಅವರನ್ನು ಫ್ಯಾಷನ್ ಡಿಸೈನರ್ ಪ್ರಸಾದ್ ಬಿದ್ದಪ್ಪ ಅವರು ೨೦೦೮ ರಲ್ಲಿ ಮಾಡಲಿಂಗ್ ಗೆ ಪರಿಚಯಿಸಿದರು. ೨೦೦೮ ರಲ್ಲಿ ಹೈದರಾಬಾದ್ ನಲ್ಲಿ ನಡೆದ 'ಫೆಮಿನಾ ಮಿಸ್ ಇಂಡಿಯಾ' ದಲ್ಲಿ ಪಾಲ್ಗೊಂಡಿದ್ದರು ಹಾಗೂ ಇದರಲ್ಲಿ ಇವರು ಪ್ರಥಮ ರನ್ನರ್-ಅಪ್ ಆದರು. ಈ ಮೂಲಕ ೨೦೦೯ ರಲ್ಲಿ ಮುಂಬೈನಲ್ಲಿ ನಡೆದ 'ಪ್ಯಾಂಟಲೂನ್ಸ್ ಫೆಮಿನಾ ಮಿಸ್ ಇಂಡಿಯಾ' ದಲ್ಲಿ ನೇರವಾಗಿ ಪ್ರವೇಶವನ್ನು ಪಡೆದರು. ಅಲ್ಲಿ ಅವರು "ರಿಚ್ಫೀಲ್ ಮಿಸ್ ಬ್ಯೂಟಿಫುಲ್ ಹೇರ್" ಬಿರುದು ಪಡೆದರು.
ವೃತ್ತಿ
ರಾಗಿಣಿ ರವರು ಮೊದಲು "ವೀರ ಮದಕರಿ" ಚಿತ್ರ ಮಾಡುವುದರ ಮೂಲಕ ಕನ್ನಡ ಚಿತ್ರರಂಗಕ್ಕೆ ಪ್ರವೇಶಿಸಿದರು. ನಂತರ ಅದೇ ವರ್ಷದಲ್ಲಿ "ಗೋಕುಲ" ಚಿತ್ರದಲ್ಲಿ ಕಾಣಿಸಿಕೊಂಡರು.ನಂತರ ಇವರು ೫ ಚಿತ್ರದಲ್ಲಿ ನಟಿಸಿದರು ಹಾಗೂ ಮಲೆಯಾಳಂ ಚಿತ್ರವಾದ ಕಂಧಹಾರ್ ಚಿತ್ರದಲ್ಲಿ ಮೊದಲು ನಟಿಸಿದರು. ೨೦೧೧ ರಲ್ಲಿ ಸುದೀಪ್ ಜೊತೆ "ಕೆಂಪೇಗೌಡ" ಚಿತ್ರದಲ್ಲಿ ನಟಿಸಿದರು. ಅದೇ ವರ್ಷದಲ್ಲಿ "ಕಳ್ಳ ಮಳ್ಳ ಸುಳ್ಳ" ಚಿತ್ರದಲ್ಲಿ 'ತುಪ್ಪ ಬೇಕಾ ತುಪ್ಪ..' ಎಂಬ ಹಾಡಿಗೆ ನೃತ್ಯವನ್ನು ಮಾಡಿ ಪ್ರಸಿದ್ಧಿ ಪಡೆದರು. ಹಾಗೂ ಪ್ರಮುಖ ನಟರಾದ ಉಪೇಂದ್ರ ರವರ ಜೊತೆ "ಆರಕ್ಷಕ" ಚಿತ್ರ ಹಾಗೂ ಶಿವರಾಜ್ ಕುಮಾರ್ ಜೊತೆ "ಶಿವ" ಚಿತ್ರದಲ್ಲಿ ನಟಿಸಿ "ಆತ್ಯುತ್ತಮ ನಟಿ" ಎಂಬ ಪ್ರಶಸ್ತಿ ಯನ್ನು ಪಡೆದರು.
ನಂದ್ಯಾಳ
ನಂದ್ಯಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.